Gorsedh Kernow: Nowodhow Kens 2010\nNowodhow Kens 2010\nDynnargh � Nowodhow | A-dro | Istori | Solempnitys | Kovscrifow\nKeskussulyans MAGA 2010\nKresen Gemeniethek Lostwydhyel o kuntellva wiw rag an 5es keskussulyans, a ros chons a vires orth avoncyans dres an vledhen yw passyes ha dadhla towlennow rag displegya an yeth dres an teyr bledhen a dheu. An brassa rann a�n derivasow a veu delivrys yn Kernewek, gans servis treylya kettermynyek rag seul na�n jeffa an yeth.\nDyghtyer Displegya, Jenefer Lowe (Gwythvosen), a arethas a-dro dhe ober an Bagas Korf, re dhellos gerva servadow y�n Furv Skrifys Savonek hag yth ober ev lemmyn war gevres a erlyvrow a ystyn a onan gwiw rag dalethoryon ha skolyow bys gerlyver istorek. Yn 2013 y hwyrvydh daswel a�n FSS, may fydh chons dhe wellhe an pyth a�gan beus ha hwithra poyntyow na veu degemerys yn ta gans dyskadoryon, skoloryon ha treylyoryon.\nAn fardel arhasa a verow dhe dhiwedh mis Meurth 2011 ha re dhanvonas govyn leun orth Konsel Kernow hag orth an Governans rag arhasans rag an nessa teyr bledhen bys 2014.\nAn dhew Sodhek Adhyskans, Pol Hodge (Mab Stenak Vur) ha Mike Tresidder, a ros derivas leun a-dro dhe avoncya dri Kernewek y�n skolyow, may resek menowgh an gorholedh rag Kernewek a-dherag an provians a dhyskadoryon keffrys ha daffar.\nAn Bagas Gre re wrug meur a ober rag uhelhe profil Kernewek, ha tre hag y�n bys bras. Y hwelir lemmyn arwodhyow stret diwyethek dres Kernow oll hag yma kanasow kernewek war lies korf keswlasek.\nPella kedhlow orth www.magakernow.org.uk Kesstrivyansow 2011 ow mos yn-rak\nYma ow pesya yn eur ma kesstrivyansow an Orsedh Kernow 2011. Yma klassow rag tus a oos ha flehes yn bardhonieth, yeth plen, studhyansow Kernewek, ilow (yn Sowsnek po Kernewek).\nY hyllir kavos manylyon leun ha rewlys rag entra war an wiasva ma. An jydh degea yw 17ves a vis Ebrel ha'n piwasow a vydh res gans an Bardh Meur dhe'n Orsedh ygor dhe Henlys/Helston an kynsa dy'Sadorn mis Gwynngala 2011.\nRag manylyon leun klyckya omma rag tus a oos, ha klyckya omma rag tus yowynk.\nWerison Holyer an Gof 2011\n(rag lyvrow dyllys yn 2010)\nProfyansow yw gelwys rag Gwerison bledhennek an Orsedh, hag a syns ynno seyth kynsa rann, gans dew werison dre vras meur, rag dyllansow meur aga rowedh a-dro dhe Gernow po themys Kernow, dhyworth an vledhen dhydhyador 2010 yn unnik.\nAn piwasow ma a dhylloryon yw res pub bledhen yn kov a Leonard Truran tremenys a Resrudh, dyllor Kernewek, y hanow bardhek Holyer an Gof. Dydh diwettha 18ves a vis Hwevrer 2011.\nRag manylyon leun ha furvlen klyckyewgh omma.\nBerrskrif Kuntellyans Konsel an Orsedh mis Hedra 2010\nY hwrer avonsyans gans an Solempnita Awen golowan gans dew dherivas degemerys dhyworth an Bagas Oberi neb a�n jeves an oberen dhe dhisplegya an solempnita. Y meder orth Dy�Sul an 26ns a vis Metheven rag dehwelans dhe Boskawen Oon. Y feu akordys medra orth tyller a-ji dhe�n Pow Pri y�n vledhen a dheu.\nBewnans Kernow re beu sewen yn unn gavos gront a �1,000 dhyworth FEAST hag a wra parhe y arhans Displegyans Ranngylgh y honan dhyworth Konsel Kernow dhe efani ha displegya hwarvosow Dydh Pyran yn Kernow.\nKummyas a veu res dhe�n Verdh Awstrali dhe omguntell yn Awstrali Soth y�n vledhen a dheu.\nDerivas a veu gwrys gans Kannas Bardh Meur a-dro dhe�n Orsedh Ygor Porth Ia. Yth esa niver a dhyskansow a yllir dyski, del eus pupprys, mes dre vras yth omglewis hi bos hwarvos pur sewen.\nDerivas a veu degemerys dhyworth an Menystrer a-dro dhe restransow skrifennyadow yn unn sywya y omdennans a�n soodh a Venystrer dhe benn an vledhen. Y feu unnverhes ranna an devar ynter unn person gans skians yn dyghtyans sel manylyon dhe gollenwel an devar a Skrifennyas Eseleth hag y gila gans prevyas skrifennyadow appoyntys dhe�n devar a Skrifennyas an Konsel.\nY feu unnverhes kavos profyansow rag Kannas Bardh Meur a yll bos ombrederys orth kuntellyans an Konsel mis Hwevrer 2011.\nY feu unnverhes y hwrussa Brain Coombes triga yn devar a Japlen an Orsedh dres an termyn kyns bos daswel a�n devar orth kuntellyans an Konsel mis Hwevrer, ha dadhel possybyl orth an KKB.\nAn rol a dhedhyow kuntellyansow rag 2011 a veu unnverhes.\nDerivadow a veu degemerys dhyworth pub sodhak an Orsedh ha pub iskessedhogow.\nDydh nessa kuntellyans Konsel an Orsedh yw 5es a vis Hwevrer 2011.\nNowodhow trist. Ted Chapman - Glywys Venta, agan koweth mas, a verwis Dy'Merher an 13ves mis Hedra 2010.\nY�feu synsys an ynkleudhyans Dy'Sadorn 23ves mis Hedra dhe Gorfloskva\nRag trubytys klyckyewgh omma mar pleg.\nKeskusulyans Gorsedh Kernow 2010\nPhilip Hunt - Lef a Vrest,�Chris Blount - Edhen Avar, Tony Mansell\nYth esa hevlena synsys keskusulyans bledhenek dhe�n Stevel Band Sen Denys hag an devnydh o Bagasow Brest yn Kernow aga istori ha le y�n Kemynieth.\nWosa an ygerans gans Bardh Meur - Skogynn Pryv, y kewsis Philip Hunt - Lef a Vrest adro fatel a dhalathas Bagasow Brest yn Kernow, hag awosa y tiskwedhas Brian Menear - Skoodhyer a Vandys Brest an divers dafar ilowek yn unn diskwedhyans aga thonow unnik. Ena John Brush a gewsis yn kever an Bandys Brest avar ha�ga hestrivyansow.\nWosa li pasti dohajydh a wrug pesya gans Tony Mansell ow kewsel adro an Band Brest avel rann istori Kernow, gonisogeth hag ertons. Chris Blount - Edhen Avar a wrug sywya henn gans rekordyansow keswel a wrug ev gans komposyer ha hembrenkyas ylow Kernewek W.E. (Billy) Moyle, lemmyn yn y govsonva.\nY tiwedhas an jydh gans ylow Barefoot Brass Ensemble pymp mynstrel a dhidhanas an woslowisi gans ylow adhia Handel bys ha Gershwin, hag performyans sowdhanus 'Dynargh dhe�n Orsedh' tamm ilow trovyes gans Bardh Meur a wrug y dhanvon kens dhe Lef a Vrest.\nAss yw keskusulyans yn hwir a dal y berthi kov, godhyn meur ras dhe Philip a wrug y ordena , ha dhe bubonan a gemeras rann ynno.\nKuntelles dhe Essa\nYth esa synsys 10ves Mis Hedra Kuntelles erbynn adro dhewiskwartronys a wrella terri Ordir Kernow. Rag klewes areth Bardh Meur klyckyewgh omma.\nYma'n Orsedh owth oberi dhe skodhya an Honensis ha Gonisogeth Kernow, mes nyns usi hi kevrennys dhe restrians politek vydh.\nKuntelles Lyvrow Arbennek an Orsedh Kernow\nLyverva Gampus Tremogh yn unnverheans gans Gorsedh Kernow a wra displegya kuntelles a lyvrow gans hag a-dro dhe Verdh, hag a vydh synsys y�n Arenebeth Kuntelles Arbennik Lyverva Dremogh.\nA Kampus Tremogh re beu fondys a-varr yn 2000 ha Kolji Pennskol Aberfal gans Pennskol Karesk ynwedh a gevrann an le. Tremogh yw diwysyk dhe fondya honanieth Gernewek dhe�n kampus ha krysi y fia an Kuntelles Arbennek Gorsedh Kernow keworrans a vri.\nAn lyvrow Bardhek a vydh keworrys dhe�n rolas ha�n kuntelles a vydh gorrys war an estyllen y�n arenebeth Kuntellesow Arbennek, hag a syns seulabrys nebes kuntellesow gans thema Kernewek, kepar ha�n Prydydhyon Gernewek. Kyn na vo an lyvrow kevadow dhe jevysya, y fydh kennerthys yn few dhe vires orth an kuntelles, nyns yw yn unnik a�n Studhyoryon Studhyansow Kernewek hag akademyon mes ynwedh bagasow vysytya ha�n poblek. Arenebeth an wiasva lyverji a vydh omres dhe�n kuntelles.\nMay hyllyn avonsya ha solempnya ober Gorsedh Kernow, ni a garsa lystya agas gweres ha gelwel orthowgh dhe ri lyvrow pyth pynag a vons genowgh skrifys gans po a-dro dhe Verdh, dhe ri gweres drehevel an kuntelles arbennek ma.\nGwrewgh klyckya omma rag furvlen a yll bos stagys dhe bub lyver, labelhes ha merkys rag attendyans a Rachel Browning,Liaison Librarian for University Exeter in Cornwall (HuSS and Law)\nAvel grassow degemeryans an lyvrow a vydh aswonnys, ha neb tra nag yw degemerys a vydh dehwelys dhywgh gans styryans.\nAn displegyans nowyth he beu restrys gans Kovskrivennow ha Kessedhek Dyllansow Gorsedh Kernow Gorsedh Kernow.\nMar eus govynadow unnik mar pleg gwrewgh kestava orth An Trevenen Jenkin kaderyores an kessedhek a-ugh der e-bost orth pellgowser@btinternet.com, dre bellgowser 01736 850332, po dre lyther dhe An Gernyk, Fordh an Chapel, Leedstown, Heyl TR27 6BA, Kernow, R.U.\nY feu synsys dhe Borth Ia dy�Sadorn an 4a mis Gwynngala, Gorsedh Kernow 2010.\nKynth o kudhys an gewer lies person a omalinyas y�n stretow ynn y�n myttinweyth dhe vires orth keskerdh berr an Verdh ha Tus a Vri an le, hag i ow mos der an dre dhe�n lowarthow Kovyon, le may feu degemerys dynnargh tomm dhyworth Meres Mrs. Yvonne Watson.\nY�n dohajydh yth esa an howl ow splanna pan wrug an keskerdh meur hag ynno moy es 300 Bardh gasa an Burjesti dhe geskerdhes dhe�n Enys, le may hwarvia an solempnita. Nebes an Verdh re lavursa dhyworth Awstralia ha�n Statys Unys dhe vos ena.\nAn Orsedh a veu ygerys gans an Garm Kres usadow. Yth esa Kanasow yn le dhyworth Kembra ha Breten Vyhan, hag y feu kledha nowyth an Orsedh usys y�n solempnita rag unyans an kledha, arwodh unyans an teyr gwlas Geltek.\nMar kyllir redya areth an Bardh Meur, klyckya omma mar pleg.\nWosa Dons an Bleujyow hag Offryn Frutys an Nor gans Arlodhes a Gernow, an Gannas Bardh Meur a lennas henwyn an Verdh re dremensa. Avel arwodh a anhedhegieth, 16 Bardh nowyth a veu dynerhys y�n Orsedh, wosa an pyth y feu res piwasow ha werisons.\nHa�n solempnita ow tos dhe benn, an Bardh Meur a elwis pub Bardh oll dhe�n Men Omborth dhe worra leuv war skoodh an Bardh adheragdho, ha pan veu peub omjunys war-barth dhe�n Kledhevor, an ti rag lelder a veu res ha�n gan �Bro Goth Agan Tasow� kenys gans passhyon yn pyth o desedhans a dal y berthi yn kov, gans an mor yn unn gryha war an arvor.\nY�n gorthuherweyth y feu synsys keskan gans ilow ha kanow Kernewek y�n Burjesti.\nPiwasow Konsel an Orsedh Kernow 2010\nRag manylyon Piwasow Konsel an Orsedh Kernow 2010 mar pleg klyckyewgh omma. Keskusulyans Bledhynnyek Gorsedh Kernow 2010\nRag manylyon mar pleg klyckyewgh omma. Esedhvos Kenedhlek 2010\nGool bryntin an taves Kembrek yw an Esedhvos Kenedhlek synses an vledhen ma dhe Lyn Ebbw yn Kembra Dhyhow. Kanasow a dhiworth Kernow, Breten Vihan, Alban, Iwerdhon, enys Manow hag An Wlasva (Y Wladva) po Patagoni Gembrek, a vetyas warbarth avel gwestyon Gorsedh Berth Enys Breten rag an Esedhvos ma dres peswar dydh ena. Rag Kernow Skogynn Pryv ha Steren Mor a junyas an Geltyon erel war Ves an Esedhvos yn un keslowena a'n Taves Kembrek hag y'n kylgh hag yn nebes solemptnya an Orsedh hag ynwedh yn lies fordh aral an gonisogedh kembrek hag agan gwreyth Keltek rennys.\nYth esa John Morison ha John McLeod dhiworth Alban, Gweltaz ar Fur ha Maryz ar Fur dhiworth Breten Vihan, Map Patagonia, Oscar Arnold ha Gladys Thomas dhiworth An Wlasva, Patagoni. Paul Salmon o an gannas Manowek hag yth esa Maire O' Laoire gans Caitlin Ui Chochlainn ha Mairaid a Iwerdhon. Pur lowen en ni dhe glewes bos synsys pub Mis Hedra an Orsedh Gwlasva yn Patagoni.\nAn nessa dydh an Gannas Albanek a wrug an areth abarth an Geltyon oll yn y Albanek freth y honan. An areth na o dhegemerys yn ta gans an gleworyon esa y'n pavilion rag Kurunyans an Bardh. Ni a wrug vysytya dew solempnita aral an par na, Kurunyans an Prydydh, hag an Medal rag lien yn yeth plen. Avel pupprys yth esa Mererid Hopwood owth agan gwaytya yn hi maner mas hy dres ehen.\nY�n vledhen ma an Esedhvos re synsis yn ranndir may feu an brassa rann an bobel Sowsnegoryon mes yn certan sur yth esa lies anedha dynyes dhe dhos ha bos studhoryon Kembrek.Gool bryntin an Taves Kembrek yw an Esedhvos ha gans moy es 18,000 ow tos pub dydh ha heb klewes lies ger a Sowsnek joy o ragon dhe vos dhe Ebbw.\nKembra bys Vyken! Cymru am byth!\nRag manylyon sewyansow 2010 mar pleg klyckyewgh omma. Kovheans dhe Bennrynn\nYma men-kov growyn dhe Bennrynn rag koll a Golji Glasneth ha�n milyow a Gernowyon neb a verwis yn unn dhefendya aga kryjyans ha�ga yeth. Pub bledhen y hwer solempnita berr orth an men ma yn Bre an Kay (ogas dhe�n golowys daromres). Hevlyna y fydh dhe 12.30wh, Dy�Sadorn an 28ns mis Est.\nGoursez Breizh 2010\nY feu synsys hevlena Goursez Breizh y�n Vro Gwened y�n dre Arzhanou yn mysk prasow ha gwedhen las, an jydh splann yn dann ebren splan a dherag an howl, lagas an jydh. Skogynn Pryv ha Steren Mor a viajyas a dhiworth Kernow avel kanasow an Orsedh hag yth esa Penri Tanad, Kovadhor Gorsedh Byrdh Enys Breten ha Susan y wreg avel Kanasow Kembra.\nAn Ganasow ostyes o gans an Vretonyon yn Ostel an Eythinen Awr may trigas an Artydh Paul Gauguin yn y dermyn ev. Pur deg yw tre Pont Aven ha pur lowen en ni agan bos ena.\nDy Sul bardh bretonek a wrug agan kemeres ha gans an Gembrogyon yn y garr bys hag ostel arall yn Arzhanou ha ni re vetyas orth Morgan, Derwydh Meur Breten Vyghan ha ni a wrug eva koffi brav ha keskewsel gans an bush bras ena. Adro dhe hanterjydh y talleth an keskerdh dhe�n mes ha�n kylgh ha wosa ena an solempnita ledyes gans Morgan hag soedhogyon arall an Orsedh, war ven yn Kres an pras brav na. Yth esa lies den ha benyn ena rag skoodhya�n hwarvos. Eseli nowyth re beu urthys hag an dhew hanterkledh re beu junyes avel arwodh bos an tri henedhel ena saw unn bobel.\nMorgan a wrug areth brav yn Bretonek adro hengov an Orsedh Breten Vyhan hag hi hynsa Derwydh Meur hag a gewsis adro an lies kaletter rag aga gonisogeth gans an Stat Frynkek a wrug martesen ankevi y dhrudhder y honan. Morgan re asas an kylgh rag dasri y areth yn Frynkek rag tus ny woer Bretonek. Yth esa�n solempnita ordenys yn ta hevlyna gans ilow brav. Pur dha yw dhe weles an dus yowynk urdhys ena.\nWosa an solempnita Skogynn Pryv a wrug keskows gans Pellwolok Vretonek (mir omma). Y feu li splann pareusys a-wosa ragon ni ha niver bras skoedhoryon an Orsedh, dres eghenn an kuvder ha�n felshyp an dus na. Gorthuherweyth ni re vetyas arta gans Kanasow erel ha�n soedhogyon an Orsedh yn boosti brav dhe Bont Aven. Avel pupprys Dydh bryntyn o, meur ras, Per Vari ha�n gowetha oll.\nSkogynn Pryv Berrskrif Kuntellyans Konsel an Orsedh mis Gortheren\nY feu derivys bos gwrians a gledha solempnyel nowyth owth avonsya yn ta. An kledha nowyth a vydh gwrys yn dew hanter ha Berdh Kernewek ha Bretonek a wra don an dhew hanter rag an junyans solempnyel gans an Bardh Meur, neb a wra passya an kledha kesunys dhe Gannas an Vammorsedh Kembrek avel arwodh a unnses ha felshyp.\nYma keskusulyans an Orsedh hag yw towlennys rag 2a Mis Hedra owth avonsya yn ta hag a wra diskudha an desten a ilow Band Brest yn Kernow.\nYma towlow ow mos yn-rag dhe dhisplegya solempnita golowan may hyll Berdh omguntel orth nebes an hen leow a Gernow. An Orsedh Ygor yw mar vras y�n eur ma na yll marnas kresyow a drevow ostya an niverow. Y�n termyn eus passys, ha nyns o mar vras an Orsedh, an solempnitys a hwarva orth leow kepar ha Boscawen-Un, le kynsa kuntellyans an Orsedh Arnowyth.\nDerivas posedhek war an avonsyans wor�tu ha solempnita an Orsedh Ygor dhe Borth Ia a veu provys gans an Gannas Bardh Meur.\nDerivas a veu degemerys dhyworth an Is-Kessedhek Daswel Kesstrivow hag usi ow medra dhe wul niver hag ehennow a glassow kesstrivyans dhe dhastewynnya talvosogethow moy kevoos.\nDaswel an Piwasow a vydh omgemerys gans is-kessedhek a eseli Konsel an Orsedh dhe gollenwel towl an keth par.\nGront a �300 a veu provys dhe�n Kowethas Omdowl Kernewek dhe surhe y hyll ostyans towlennys an tournay keskeltek gans Breten Vyhan mos yn-rag dhe Bonswad Kala Est. Kyns Bardh Meur a wra ri an hanavow orth an tournay.\nNowodhow an kuntellyans Amerikanek a Verdh a veu degemerys hag yth yw desevys y hwra kannasedh dhyworth Kernow skoodhya an darvos yn Wisconsin.\nDerivadow a veu degemerys dhyworth pub sodhak hag is-kessedhek an Orsedh.\nDydh nessa kuntellyans Konsel an Orsedh a vydh 23ns a vis Hedra 2010.\nAn Orsedh Kernow 1928 - 2010\nDy'Sadorn 4a Mis Gwynngala 2010\nSkeusen yw dre gortesi a Mike Murphy © St Ives Archive Study Centre\nYn Porthia y fydh desedhys Kuntellyans Berdh Kernow hevlyna. An Orsedh a dhynnergh pubonan rag dos dhe vires heb kost orth agan Solempnyta. Y hyllir gweles manylyon an Solempnyta ha manylyon an hwarvosow erel usi orth y skoodhya dre glyckya war an kevren a syw. Klyckya omma.\nBerdh Nowyth 2010\nRag Rol a Verdh Nowyth dhe'n Orsedh Borthia, klyckya omma mar pleg. Gorsedh Kernow\nDhe govhe an Orsedh 2010, hag a hwervydh dhe Borth Ia, Gorsedh Kernow re worras war-barth dyllans hag a re manylyion bewnansow a dredhek ha dew-ugens bardh marow neb esa trigys hag oberi y�n ranndir Porth Ia. Hemm yw an kynsa yn kevres towlennys a dhyllansow a wra vri an ranndir may fo synsys an Orsedh Kernow bledhennek.\nRag manylyon pella ha fatel yllowgh hwi erhi dasskrif, klyckyewgh omma mar pleg.\nPiwasow Holyer an Gof 2010\n(rag lyvrow dyllys yn 2009)\nAn piwasow ma a dhylloryon yw res pub bledhen yn kov a Leonard Truran tremenys a Resrudh, dyllor Kernewek, y hanow bardhek Holyer an Gof � the follower of An Gof. An kynsa piwas rag unn lyveryn unnik re beu efanhes dhe seyth tregh ha tri fiwas dre vras. Hemma a boslev an tevyans ha nerth usi ow pesya a dhyllansow Kernewek, ha dyllansow a-dro dhe Gernow.\nYth esa 80 profyans degemerys dhyworth Kernow, Pow Sows, Kembra ha tramor.\nAn piwasow a veu res gans an Bardh Meur. Mr. Mick Paynter/Skogynn Pryv.\nRag manylyon an piwasow mar pleg klyckyewgh omma.\nA yllowgh hwi gweres?\nYma odhom dhyn a le salow dhe witha an Omborth, an arethva wayadow devnydhys y�n solempnitys an Orsedh, dhyworth an mis Gwynngala ma hag alena rag, wosa an Orsedh Ygor dhe Borth Ia.\nAn acheson rag hemma yw re beu gorher an Omborth damajys orth y le gwitha a-lemmyn ogas dhe Synt Awstel.\nY fia gwell gwitha an Omborth yn-dann gorher. Yth yw a-dro dhe 15 troos-hys y hys, 7 troos-hys y ledander ha 6 troos-hys 6 mesva y uhelder, hag ev �mes a us.\nMar kyllowgh hwi gweres, gwrewgh kestava mar pleg Marshal an Orsedh, Mike Millard, war 01566 774298 po an Gannas Marshal, Tim Hambly, war 01566 773716, tchambly@btinternet.com\nKKB an Orsedh - Derivas an Kaderyer\nBardh Meur a dherivas bos an dhaldra veur o dhe dhrehevel war ober an kyns Bardh Meur ha�n Konsel yn unn dhisplegya an rol a Vewnans Kernow, hag a vost y�n eur ma 60 restrans esel, pub anedha kemyskys yn Gonisogeth Kernewek genesik. An ober a synsas ynno esedh war an Keskowethyans Gonisogethek Kernow hag a gevre dhe gespareth oberi ynter an Orsedh, Bewnans Kernow ha Konsel Kernow.\nEv a dherivas bos gorholeth tevi rag presens a sodhogyon an Orsedh orth hwarvosow gonisogethek yn Kernow ha kusulya y fia edhomm dhodho a skoodhyans dhyworth sodhogyon erel dh�y skoodhya yn unn attendya an hwarvosow ma awos na goodh dhe onan vyth bos skonys.\nY feu derivys bos an kledha solempnyel nowyth in gradh a gynsa vershyon, hag a via parys rag An Orsedh Porth Ia, un unn naha edhom dhe�n Orsedh Breten Vyhan dhe dhri henna dhedha i, gans kudynnow an dollow hag a ganso. An skrifedhow war an kledha a wra diskwedhes bos y vynnas avel arwodh a gres, mes ev a aswonnis y hwra nebes Berdh kewsel erbynn us a kledhedhyow solempnyel.\nEv a gusulyas yn unn sywya dadhlow gans an Orsedh Kembra, y fia res dhe�n Bardh Meur ha dhe�n Gannas Bardh Meur bos dewisys dhyworth an nessa treveth hag alena rag.\nAn Orsedh Kembra ynwedh re ros skoodhyans dre vras rag an Solemnyta Awen profys, hag a hwarvia dhe savleow istorek a vri yn Kernow. Hemma a vydh towlennys rag 2011 yn Kernow Est hag yth yw desevys y hwra Arghdrewydh an Orsedh Kembra attendya mar pyth ha pan vo hemma akordys.\nBardh Meur a elwis orth an Gannas Bardh Meur dhe brovia nowodhow an diwettha a-dro dhe�n Orsedh Ygor, towlennys rag Porth Ia mis Gwynngala. Hi a dherivas y hwervydh an solempnita war an Enys hag a wra profya desedhans liwyansek rag berdh, gwestoryon ha godrigoryon. Y feu derivys bos kaderyores an Kessedhek Dyghtya Leel, Janet Axten, ow provia ledyans krev dhe bara solyd. Hi a gusulyas y feu an kylgh-lyther dyllys yn termyn kot hag a wra synsi ynno an manylyon oll rag an darvos, gans dew vappa kler rag entra ha gasa an Dre. Y feu grassow meur godhvedhys dhe Gonsel Kernow rag digelmi studh tyckli a-dro dhe us a rann an park kerri rag stallys. Hi a boslevis dre dhesedhans an kylgh ha�n komoditys gwiska, y fia an keskerdh onan hir hevlyna ha�n verdh gans gwayadieth lehes a veu kennerthys dhe wul devnydh an karyans kevadow. An KKB a veu kusulys bos kruskyn solempnya a nas pur uhel yn-dann askorrans.\nBardh Meur a wovynnis orth an Menystror dhe lenna keskomunyans dhyworth Ros Paterson dhyworth Awstralia ha dhe witha dasskrif gans an kovnotyansow. Bardh Peter Williams a gusulyas y hwrussa ev attendya an Kuntelles Bardhek dhe Eaglehawk yn Victoria, Awstralia, a-varra hevlyna ha derivas ass o orgelus an Awstralioryon a�ga gwreydh Kernewek.\nDr. Brian Stowell dhyworth Douglas, Manow, re beu henwys dhe dhegemeres piwas uhella an Tynwald. Y feu Brian gwrys Bardh a Enor Gorsedh Kernow orth an Kuntelles Keltek Kesgwlasek dhe Vud yn 2000, yn unn gemeres an hanow bardhek Scryfer Kynyaf. Dr. Stowell re oberas yn efan a-barth an taves ha gonisogeth Manow dres lies bledhen.Ev yw esel bewek an Kuntelles Keltek Kesgwlasek ha re synsas nebes a�y sodhow y�ga mysk Lewydh. An Bardh Meur re dhanvonnas keslowena a-barth Gorsedh Kernow. Dhe redya an lyther, mar pleg klyckyowgh omma.\nSkeusen yw dre gortesi a Baperyow Nowodhow Manow\nBerrskrif Kuntellyans an Konsel mis Ebrel 2010\nYma Keskusulyans an Orsedh 2010 owth avonsya gans an titel �Bandys Brest yn Kernow, aga Istori ha�ga Le y�n Gemynieth�. An jydh a vydh Dy�Sadorn an 2a mis Hedra, hag a gronk y�n gwetha prys erbynn KKB Kefrysyans Kernow Goth (FOCS). Hemm yw drefen bos a-ves presentyoryon bandys brest posek orth an Titlow Breten Veur an bennseythen yw restrys del yw usys rag agan Keskusulyans. Bardh Meur re brofyas diharas formel dhe Lewydh an FOCS.\nDerivas manylys a veu provys gans Kannas Bardh Meur a-dro dhe avonsyans troha�n Orsedh Ygor 2010 dhe Borth Ia. Y feu derivys bos an Kessedhek Ordena Leel owth oberi yn ta gans puptra ow tos warbarth yn le.\nKonsel an Orsedh re appoyntyas is-kessedhek byhan dhe dhasweles an Dowlen Gesstrivow hag usi ow kelli arhans dhyworth hy bojet pub bledhen. An is-kessedhek a wra derivas a dermyn may hyllir settya yn le resterow nowyth rag an Orsedh Ygor Hellys an vledhen a syw.\nKonsel an Orsedh re appoyntyas is-kessedhek byhan dhe dhasweles an Dowlen Biwasow dhe surhe hi bos ow tos erbynn gorholedhow a-lemmyn. Y feu unnverhes na vydh res na fella an dhew werison Frank Pascoe, mes pub piwas aral a wra pesya dhe Borth Ia, del wrussons i dres an bledhynnyow eus passys, gans resterow nowyth ow tos warlinen rag Hellys 2011.\nY feu unnverhes y hwra bagas byhan a gonslers an Orsedh displegya profyans rag solempnita an Orsedh a vo synsys dhe Wolowan orth nebes an savleow istorek a Gernow, kepar ha Boscawen Un � le an kynsa Gorsedh arnowyth. Mar po unnverhes gans an Konsel, wosa bos an Gorsedhow Kembrek ha Bretonek kedhlys, y fydh solempnita poblek dhe Wolowan. An Orsedh Ygor mis Gwynngala a wra pesya avel hwarvos poblek meur an Orsedh.\nDerivadow a veu degemerys hag unnverhes dhyworth pub sodhak.\nDydh an nessa kuntellyans Konsel an Orsedh yw 10ves mis Gortheren 2010.\nOrdenal an Gwarnyans 2010\nGwarnyans an Orsedh 2010 a veu synsys an 17ves a vis Ebrel dhe Borth Ia, ha kaderys gans an Bardh Meur, Mick Paynter � Skogynn Pryv.\nYth o myttin howlek, kynth esa awel glor goyeyn. A-dro dhe 50 Bardh dhyworth Kernow oll a guntellas orth an Burjesti, le may feu ledys an keskerdh gans piber an Orsedh, Merv Davey � Telynor an Weryn � yn unn stumma y fordh war-vann Bre Dregenna dhe�n Lowarthow Malakoff.\nAn Mer a dhynarhas an Orsedh hag orth hy gorthebi an Bardh Meur a gewsis a-dro dhe�n tavas ha gonisogeth Kernewek, ha godhvos gras dhe�n Mer ha dhe�n dus a Borth Ia.\nAn solempnyta a dhalathas gans an Garm Kres, solempnyta Arlodhes an Bleujyow, Gwarnyans an Orsedh Ygor mis Gwynngala ha�n gan �Bro Goth Agan Tasow� kyns gorfenna unnweyth arta gans an Garm Kres.\nA-wosa an keskerdh a dhehwelis war-nans Bre Skidden dhe�n Burjesti, le may feu provys te, koffi ha tesennow kales.\nGool Dynnargh Tre Kenderow Jack ha Kuntelles Bardhek 2010\ndhe Eaglehawk, Bendigo, Victoria, Awstralia\nAn Gool orth Eaglehawk (Bendigo) a veu attendys gans 24 Bardh an Orsedh Kernow, y�ga mysk Peter Williams - Map Carrek Dhu dhyworth Pons an Ooth, ha Bardh Paul Thomas - Map Wallaroo, neb yw ynwedh Mer an Arvor Kober yn Awstralia Soth.\nBardh Meur an Orsedh Kernow a dhanvonnas messaj dhe�n Verdh ha dhe�n dus a Bendigo, hag a veu degemerys gans gormola meur.\nDer an Gool yth esa keskerdh may tonsyas moy es 100 flogh an Feri, sywys gans moy es 200 henedh pub anedha ow ton baneryow ha gwiskys yn Brith Kernewek ha Baneryow Pyran.\nWortiwedh naw Bardh a gollenwis penn delergh an bush Kernewek. Yth o gormola an routh bras kuntellys bodharus, ha peswar Bardh, pub anedha gans �Bendigo� y�ga hanow bardhek, a gerdhas war-barth.\nMer Cita a Bendigo Meur, Konsler Rod Campbell, a ros skoodhyans bras dhe�n Gool hag ynwedh profya gweres y�n ober dhe dhesedha men kov orth Rynn Lannust, dhe govhe an unnveredh ynter Bendigo ha Kernow ha perthi yn kov gans gooth aga hendasow, neb y�n 19ves kansbledhen a dheuth dhyworth Kernow ha�s gwrug owrek an moyha rych y�n bys.\nLiesgweyth dres an bennseythen an geryow "Kernow Bys Vykken" a sonas yn uhel, ha re�s gwrellons yndella termyn hir.\nRag moy skeusennow klyckya omma mar pleg.\nDydh Synt Pyran 2010\nKansow a dus yn Kernow ha dres an bys a dheuth war-barth Dy�Gwener an 5es mis Meurth, dhe solempnya an sans tasek a stenoryon ha�ga honensys Kernewek aga honan.\nYth o kewer ogas ha perfeyth yn Kernow gans an howl ow splanna war gansow a dus ow ternija baneryow ha gans flehes ow tonsya ha�n keskerdhow ow kwia aga fordh der an trevow. Yth esa synsys ynwedh livyow ha konyow dhe solempnya an dy�gool.\nAn Dy�Sul, kansow a omjunyas y�n kerdh bledhennek yn unn sywya an gwari Synt Pyran dres an tewennow dhe savla Oratri Synt Pyran dhe Byran yn Treth.\nAn skoren Konna-tir Yorke CASA a synsas li Dydh Synt Pyran y�n Hel an Skol Dy�Sul Balyow Moonta istorek, mayth esa moy es kans person.\nA�n kledh dhe�n dyhow yw Margaret Curnow, Matt Curnow (Chaplen CASA) dhyworth Adelaide, ha Bardh Peter Williams - Map Carrek Dhu, ha�y wreg Dawn, dhyworth Pons an Oodh, Kernow. Baner Synt Pyran a afinas an mosow rag an li pasti. Peter a attendyas ynwedh li Synt Pyran yn Adelaide, synsys gans an Kowethas Kernewek Awstrali Dyhow, a gans bloodh, ha le may hwrug ev profya an galow dhe eva dhe Synt Pyran.\nRag moy skeusennow dres an bys klyckya omma mar pleg\nGwarnyans an Orsedh 2010\nY fydh synsys Gwarnyans an Orsedh dhe Borthia 17ves Mis Ebryl 2010. An keskerdh dhe�n Malakoff Porthia a wra dalleth dhe 10.30 myttinweyth dhe Hel an Dre, Stret an Pol.�An Verth a yll gwiska y�n Hel a vydh ygerys ragdha dhiworth 9:30\nBerrskrif Kuntellyans Konsel an Orsedh mis Hwevrer\nY feu proviys derivas a-dro dhe�n vyaj dhe Copenhagen gans bagas a studhyoryon Gernewek ha�ga skoodhyoryon may hwrug an Orsedh ro arhansek avel fordh a skoodhyans.\nGalow rag kevrohow rag kledha solempna nowyth re dhrehedhas y gosten, hag a vydh gwrys a-dermyn rag solempnyta ygor an Orsedh 2010 dhe Borthia.\nY feu degemerys derivas dhyworth an Skrifennyades Dhegemeres, hag a ros manylyon a�n urdhow na re bia komendys avel berdh, yn unn sywya avis a�n Is-kessedhek Degemeres. An komendyansow a veu skoodhys gans Konsel an Orsedh.\nEseleth is-kessedhegow divers an Orsedh a veu dadhlys hag eselethow unnverhes dres an teyr bledhen.\nTybyansow a veu profys ow tuchya Keskusulyans mis Hedra an Orsedh, hag y hevel y hwra an keskusulyans hevlyna sywya an displegyansow a ilow Menestrouthi Brest yn Kernow.\nDerivadow a veu degemerys dhyworth pub sodhak an Orsedh ha kuntelloryon a is-kessedhegow.\nDydh rag nessa kuntellyans Konsel an Orsedh yw 24ns a vis Ebryl 2010.\nPellwolok An Orsedh\nGwari dhe'n Bennseythen Gernewek�Porthia�ha lyver nowyth (Kernewek), Skol Veythrin Karenza (Sowsnek)\nBBC Radyo Kernow dhe Velbourne\nKyns bos y davlethians dhyworth Melbourne war dowlen Hansel Kernow, keswelor Denis Nightingale a vysytyas Bendigo. Omma ev yw diskwedhys a�y sev a-dherag delow an dre yn kov an Denbal Kernewek, gans Mer Bendigo Klr Rod Campbell, George Ellis ha Tom Luke a�n Kowethas Kernewek Bendigo.\nEv a vysytyas ynwedh Rynn Lannust, le mayth yw gwaytys y fydh drehevys men kov dhe�n dusbal Gernewek neb a wrug Bendigo an owrek an moyha rych y�n 19ves kansbledhen. Ynwedh dhe Dewyn Pleustri an 20ves a vis Hwevrer, an Geuryow Vebyon Kernewek bushhes a synsys keskan dhe sevel arhasow ragdho.\nYn trist, Rynn Lannust ha�y benntiow tusbal Kernewek byhan a veu distruiys yn tien y�n tanyow morethek a Dhy�Sadorn Du, mis Hwevrer 2009.\nY fydh Gorsedh Kernow synsys hevlyna dhe Borthia, Dy�Sadorn an 4a mis Gwynngala.\nYn unn geslamma gans an hwarvos, yma�n Kessedhek Dyllansow ha Kovskrifen an Orsedh owth oberi gans an Gresen Studhya Kovskrifen Trest Porthia dhe askorra kuntellyans a bewgrafow a-dro dhe ogas ha hanterkans bardh tremenys, neb a�s teva junyans gans Porthia, Porthreptor po an ranndir y�ga herhyn. Y fydh an lyvrik ma lonchys der an seythen usi ow ledya bys y�n Orsedh.\nKynth eus lies godhvedhys a-dro dhe verdh kepar ha Robert Morton Nance, Peter Lanyon ha Barbara Hepworth, ny yllir leverel an keth a-dro dhe�n re erel, lies anedha dre vras ankevys.\nRann kynskrif an towl ma yw dhe solempnya bewnansow ha kowlwriansow an verdh le-aswonnys ma. An re na usi orth aga hwithra a wrussa dynerhi raghenna, neb kedhlow a-dro dhe�n re a syw:Annie Bainsmith (1951), Captain Bruce Bainsmith (1951), Jane Hollow Curnow (1953), Richard Bernard Fishwick (1943), Catherine Gyles (1951), Henry Hodge (1949), May S. James (1931), Reginald Jennings (1963), Jane Kelynack (1935), Alfred Mata (1931), Charles Short Murrish (1937), Florence Nankivell (1962), Margaret Ricketts (1980), William Sandow (1955), Ethel Shakerley (1950), Dorothea Sophia Smith (1960), Margaret (Marjorie) Thornley (1953), Mamie Townsend (1979), Ivah Treffry Westlake (1938), Joyce Wigley (1963), Edith Williams (1951)An vledhen may fons i degemerys y�n Orsedh a omdhiskwedh wosa pub hanow.\nMar prederowgh y hyllowgh gweres yn py fordh pynag a vo, ena kestavowgh mar pleg:The St Ives Trust Archive Study Centre\nGras dhe Lywys Venta - Ted Chapman\nY�n termyn bos Ted dyghtyer Gwiasva an Orsedh ev re oberas heb skwitha rag hi sewena ow tirektya trafyk ena gans nowedhi sad, tamigow nowodhow ha nowethheansow an par ages kevrennow gwideo, yn unn keworra pupprys dhe�n kovskrifvaow derivadow. Ev a wrug kestava hag an bys hag an Orsedh, hag yn arbennik Awstrali le may gortons yn fen diyskynisi divrodh nowodhow vydh a dhiworth Kernow.\nEv re worras meur a gur y�n pyth usi y�n wiasva, hag yn hi derivadow byhan mes pur dhe les. Pes da on ni, ytho, ev dh�assentya dhe besya hwath es esel hi hessedhek. Talvedhys yw y ober ev dres an eth bledhen usi passyes. Gans y nas vas heb faladow, y guvder, y gerensa hag y skoodhyans y kodhyn ni meur ras dhodho hag y fynnen ni sowena gans y dowlennow noweth.\nMyrgh Jowna - Pat Miller, Menystrores an Wiasva\nGwynn agan bys re oberas Glywys Venta dres lies bledhen ow krevhe ha teghe agan Gwiasva ni. Gwynn bys Ted ev dhe gemeres tamm powes lemmyn. Hag yn sur gwynn agan bys Ted dhe besya es esel kessedheck Gwiasva an Orsedh. Gwys yn ta, ty goweth mas ha lel.\nSkogynn Pryv - Mick Paynter, Bardh Meur\nBerdh a dhe Hwarvos Langostentyn\nKresen Dollmen, Langostentyn, Mis Genver 2010\nTri Bardh an Orsedh Kernow a gemeras rann y�n hwarvos Kresen Ertach bledhennek.\nMerv - Telynor an Weryn hag Alison Davey � Corolyores a synsas chi hwel dons, ha Professor Philip Payton - Car Dyvresow - a dhelivras areth didheurek a-dro dhe John Betjeman yn Kernow


Home » Pitt Publications » "Europe" (x) » "Earth" (x) » "Child rearing" (x) » "Africa" (x) » "Universities and colleges" (x) » "Pennsylvania" (x) » "Pennsylvania Western" (x)\nPennsylvania Western. vol.1 n.1\nPennsylvania Western. vol.1 n.2\nPennsylvania Western. vol.1 n.3\nPennsylvania Western. vol.1 n.4\nPennsylvania Western. vol.1 n.5\nPennsylvania Western. vol.1 n.6\nPennsylvania Western. vol.2 n.1\nPennsylvania Western. vol.2 n.2\nPennsylvania Western. vol.2 n.3\nPennsylvania Western. vol.2 n.4\nPennsylvania Western. vol.2 n.5\nPennsylvania Western. vol.2 n.6\nPennsylvania Western. vol.2 n.7\nPennsylvania Western. vol.2 n.8\nPennsylvania Western. vol.2 n.9\nPennsylvania Western. vol.2 n.10\nPennsylvania Western. vol.3 n.1\nPennsylvania Western. vol.3 n.2


Caesar Augustus (23 Gwynngala 63 KOK – 19 Est 14 OK), aswonnys ynwedh yn-dann y hanow genesigeth Octavian, o an kynsa emperour a Rom. Ev a rewlyas a 27 KOK bys yn y vernans yn 14 OK. Y studh avel fondyer an Prinsipat Roman, kynsa agwedh an Emperoureth Roman, a fasthas kemynro avel onan a'n moyha effeythus ledyoryon yn istori denel.\n63 BC, 23 Gwynngala 63 BC\n19 Est 0014, 14\npoliteger Hen Rom, soudor Hen Rom\nemperour Rom, pontifex maximus, sensor romanek, trybun, senedhor Hen Rom, konsul romanek, triumvir rei publicae constituendae\nGaius Octavius, Julius Caesar\nJulia an Kottha, Gaius Caesar, Lucius Caesar, Tiberius, Agrippa Postumus\nJulius Caesar, Julia Minor, Marcellus\nternieth Julio-Claudian, Julii Caesares, Octavii Rufi\nRewl Augustus a dhallathas oos a gres aswonnys avel Pax Romana. Dre vras an bys roman o rydh a gas vras rag moy es dew kansvledhen, yn dhespit a vreselyow parhus a omlesans emperourethek war emlow an Emperoureth ha bresel vredereth a vledhen gelwys "an Vledhen a Beswar Emperour" yn kever holyans emperourethek.\nMab asvabys o ev a rewlyer dien Repoblek Rom, Julius Caesar. Octavian a dhallathas rewlya y'n Nessa Drigourieth. Hemm o tri gour a relya Repoblek Rom: Mark Antony, Lepidus hag Octavian. An drigourieth a dorras yn 33 KOK ha disakord a dreylyas dhe vresel vredereth yn 31 KOK. Wosa gwaynya an strif nerth, Octavian a veu votyes dhe vos Emperour gans an Senedh Roman yn 31 KOK. Ev a gemeras an hanow "Augustus" (a styr 'eksaltys'). Ev a rewlyas bys yn 14 OK, pan dheuth y lesvab ha deuv Tiberius dhe vos Emperour yn y le.\nLast edited on 4 Meurth 2022, at 03:03\nDiwettha golegyans an folen ma a veu an 4 Meurth 2022, dhe 03:03.


Ebron y’n Nos - Nadelik 2020 | Skrifennow Ebron y'n Nos - Nadelik 2020\nEbron y'n Nos - Nadelik 2020\nTags: Ebron y'n Noskernewekradyo an gernewegvaastronomy\n26 Jan 2021 - Davydh Trethewey\nThis is a transcript for the second 'Ebron y'n Nos' piece I prepared for Radyo an Gernewegva in December, broadcast in #515 and #516.\nYma Yow ha Sadorn ow nesa y'n ebron an mis ma, ha dhe'n 21a mis-Kevardhu i a wra nesa mar ogas ha 6 arkmynysen, henn yw saw degves rann a dhegre, po pympes rann myns y'n ebron an loor.\nAn diwettha termyn pan hwrug Yow ha Sadorn nesa moy ogas y'n ebron o yn 1623, ha nag o gweladow drefenn aga bos re ogas dhe'n howl, ha'n diwettha termyn gweladow o yn 1226. Byttegyns, yma unyans neb sort ynter Yow ha Sadorn pub ugens bledhen. Yow a resa a-dro dhe'n howl yn dewdhek bledhen, ha Sadorn a resa a-dro yn tamm le es deg bledhen warn ugens. Ytho, ogas ha pub ugens bledhen, yma an Norvys, Yow ha Sadorn yn unn linenn. Resegvaow an planetys yw nebes ynklinys, hag ytho, nyns yw unyans Yow ha Sadorn poran hag nyns yw pupprys an keth dell welyn ni y'n ebron.\nErthygel diworth EarthSky a-dro dhe nesans an planetys.\nYth esa possybl gweles an dhew planetys y'n keth gwel pellweler. Imaj: www.virtualtelescope.eu\nUnyans planetek ynter Yow ha Sadorn yw onan an tybyansow profys rag an steren Bethlehem, a wrug herwydh an Bibel ledya an Tus Fur a'n Est dhe Yesu. Yth esa sterorieth posek yn termynow na, hag unyans Yow ha Sadorn a yllsa bos tybys avel neppyth dhe les, yth esa unyans anedha yn 6 KK, hag unyans Yow ha Gwener ha'n steren Regulus yn ranneves Leo yn 2 KK. Tybyansow erell profys yw nova po gornova, po komet bras.\nLymnans yn Kapel Skrovegni yn Padua, Itali, gans Giotto. An steren Bethlehem yw delinys kepar ha komet ena. Imaj: Wikimedia Commons Erthygel a-dro dhe'n steren Bethlehem gans EarthSky\nSemlant a'n ebron soth west dhe'n 21a mis Kevardhu 2020\nYow ha Sadorn yw yn ranneves Sagittarius, hag ymons i isel yn ebron soth-west wosa howlsedhes.\nImajys Yow ha Sadorn dhe'n 24a mis-Kevardhu 2020. Davydh Trethewey\nYma nowodhow yeyn yn bys sterenieth, an mirva radyo Arecibo a wra bos deges awos damaj dhodho. An mirva Arecibo yw yn Puerto Rico, hag yw lester radyo yn pans topografek naturel, 305 a vetrow y vraster. An pellweler radyo ma o kowlwrys yn 1963 hag o an brassa pellweler radyo unnlester bys dhe 2016 pan veu an Pellweler Pelyek Aswa Pymp Kans Meter gwrys yn China. Erthygel gans Wired a-dro dhe dhamaj dhe Arecibo. Erthygel gans Pennskol Florida Kres\nYn mis-Est funenn a-vann an pellweler a dorras ha gul damaj dhe'n lester, ha funenn arall a dorras yn mis-Du. An fundyans godhonieth kenedhlek an Statys Unys a wra oberi an pellweler a erviras dhe'y dhiswul. Kyns henna, dhe Dhy' Kalan mis-Kevardhu, funennow erell a fyllis ha'n bynk degemmerell a godhis y'n lester.\nFundyans Kenedhlek Skians an Statys Unys erthygel 1a mis Kevardhu a-dro dhe godhans an lester Arecibo Erthygel diworth AP News\nGwydheo war wiasva Astronomy Now kodhans an bynk degemmerell\nMar ny vo possybl daswul an pellweler ma, koll meur dhe sterenieth yw.\nYn mis-Du yth esa an lester efanvos Chinek Chang'e 5 lonchys dhe'n loor. An ragdres yw dhe tira war enep an loor ha dehweles sampel an dor lorek dhe'n norvys.\nSewenus o an tirans dhe'n 1a mis-Kevardhu, hag ynwedh kuntellans an sampel. An dowlenn o dhe guntell ogas ha 2 kilogramm a garregi lorek gans lo-balas hag ynwedh dre dardhell dhe denna sampel a bys dhe 2 meter yn-dann an dor.\nErthygel gans Spaceflight Now a-dro dhe Chang'e 5<\nImaj an direll Chang'e 5 war enep an loor. Imaj CNSA.\nTirwel lorek a-dro dhe'n savla tira Chang'e 5. Imaj CNSA.\nDelinyans an direll Chang'e 5. Imaj CNSA.\nDhe'n 3a mis-Kevardhu lester yskynnans a lonchyas a'n loor gans an sampel, ha res o dhe junya gans an resegvell Chang'e 5. Henn o sewenus ynwedh, an kynsa junyans dew lester efanvos robotek yn resegva a-dro dhe'n loor, ha'n kynsa yskynnans a'n loor a-ban Luna 24 yn 1976. Wosa hemma, an lester efanvos a wra gasa resegva an loor 13ves mis-Kevardhu ha tira an sampel yn Mongoli Nes dhe'n 16ves mis-Kevardhu.\nErthygel gans Spaceflight Now a-dro dhe lonchyans an lester sampel diworth an loor.Erthygel a-dro dhe junyans an lester sampel gans resegvell Chang'e 5\nImaj diworth an direll Chang'e 5 a'n lester yskynnans. Imaj CNSA.\nDelinyans lonch an lester yskynnans Chang'e 5. Imaj CNSA.\nNesans an lester yskynnans Chang'e 5 dhe'n resegvell. Imaj CNSA.\nAn dehwelans sampel gans an ragdres Nihonek Hayabusa 2 re sewenas. An lester efanvos ma a vysytyas an planetik Ryugu ha tenna sampel, ha'y dehweles dhe'n norvys. An kapsul gans an sampel a diras yn Ostrali ogas ha Woomera dhe'n 5ves mis-Kevardhu.\nErthygel gans Spaceflight Now a-dro dhe dhehwelans sampel Hayabusa 2 Erthygel gans Spaceflight Now a-dro dhe dhehwelans sampel Hayabusa 2\nSampel diworth an planetik Ryugu wosa y igerans. Erthygel gans Spaceflight Now a-dro dhe dhehwelans sampel Hayabusa 2\nBledhen nowedh da dhywgh hwi a-barth 2021!


Bre Garn - Wikipedia\nY'n ranndir goth a "Garadon" war Woon Brenn yn Kernow yw Bre Garn. 371 meter (1,217 tros-hys) a-ugh leven an mor yw hy thop. An gorsav treuskorrel Bre Garn a yll bos gwelys war benn Bre Garn dhe'n tyller grid: SX 272 707\nBre Garn ha's gorsav treuskorrel a welys dhyworth Menyon.\nAn Dowr Seythyn a sev war amal Bre Garn.\nBalweyth hag istori diwysyansekChanjya\nMengleudh Gonamena ha'n treusskorrel Bre Garn. Y hyllir gweles an jynn-wynsya ethen koth y'n dowr y'n mengleudh.\nY'n termyn eus passyes yth o an vre a-vri rag hy balyow kober mes deges yns i lemmyn. An Bal Kober Karadon Soth eus 1 km dhe soth west a'n dreuskorrel o brassa bal kober an arenebedh yn y dhydh, nans yw 150 bledhen. Balyow kober ha sten erel yw skattrys a-dro dhe venn an vre. Mengleudhyes veu gorwan war Vre Garn keffrys.\nYma'n Mengleudh Gonamena war amal dhe soth an vre eus leunhes gans dowr. Da yw gans an pobol leel an mengleudh ma rag kerdhes yndho. Y hyllir gweles remenantow avel jynn-wynsya ethen koth, chaynys ha skeul gwreydhek yn-dann an dowr (mis Metheven 2016). Down yw an dowr y'n mengleudh hag yma alsyow ughel dhodho keffrys, dell kemerer with hag owth y wodriga. Yn bledhynnyow a-dhiwedhes meyn koth re beu kemerys dhyworth atalvaow an mengleudh gans y berghennow, Lantoom Quarries.\nNans yw 100 bledhen an Hyns-horn Lyskerrys ha Karadon eth a-derdro Bre Garn hag y'n jydh hedhyw an gweli kledhren koth yw hyns-kerdhes da dhe gerdhes a-dro dhe'n vre.\nBalweyth yn arenebedh Bre Garn\nLantoom Quarries (yn Sowsnek)\nLast edited on 16 Genver 2020, at 05:11\nDiwettha golegyans an folen ma a veu an 16 Genver 2020, dhe 05:11.


carrek wrote:Karesk wrote:"Rag an re na usi ow kewsel Kernewek yw an glapva ma"\ncarrek wrote:An 20 bledhen eus passyes veu gockineth.\ncarrek wrote:En 2013 nei ell drei furvow an tavas moy ha moy ogas, en spyrys a gesoberyans ha kesassoylyans. Gwell ew genam Kernowek gen an FSS a-dar gockineth ha bagasieth an 20 bledhen eus passyes. Gwell ew termyn a dheu a'n tavas gras dhe Vaga ha'n FSS.\npietercharles wrote:dolly pentreath a skrifas:\nNa vedn furv udnik wharvos dres nos. Eus nebonan na woer henna? Piw yw?\nGwir yw henna. Mes pyth yw dha boynt? Prag yth yw braster an chanj dhe-les? Martesen ty re'n ankovas, mes an govynn, gwrys gans Anselm, o "Mes a eus lowr a furvyow genen?" Apert yw bos an gorthyp 'Nag eus'.\nIstori a dhysk dhyn bos henna an pyth a wra hwarvos. Hag ena, y fydh pymp furv goth, ha furv nowydh - an FSSA. Nyns yw henna kudynn - ni a woer y hwyrvydh, ha ni a yll pesya 'salow y'n godhvos na'. Mes rakhenna es yw gorthybi govynn Anselm - "Nyns eus lowr a furvow genen. Mars esa, ny wrussen gwruthyl onan nowydh." Martesen, orth dha gammdevynna nebes, "En 2018 nei ell drei furvow an tavas moy ha moy ogas..."\nBus an broassa radn a dus a vedn chanjya dhe'n FSS amendys.Nowodhow splann! Ny vynnens chanjya kyns!\nMaga a vedn chanjya ywedh, ha'n consel ha'n orsedh ha'n scolyow ha'n gernewegva etc etc.Heb mar! Kepar dell wrussons kyns. Henn yw an poynt - i a janjyas dhe furv nowydh. Hag i a vynn gul henna arta. Unnver on.\nNa vedh an FSS amendys furv nowythNowodhow splann! Y leveris henna a-dro dhe GUA hag y levrir henna a-dro dhe GS ynwedh. Ha meurgerys ens po yns, dell wodhes.\nbus chanjyow dhe furv bewGwynn agan bys! Dyffrans bras yw henna. Sawment ragon.\nna vedh an chanj calesAn gwella nowodhow y'n norvys! Res yw dhyn leverel henna dhe'n dus re janjyas teyrgweyth seulabrys. Tus a verkya bos pub chanj kales - ow krysi bos henna awos aga bos tus kemmyn yn le anoragoryon.\nNa dal dhe nei bos ancombrys der experyansow a'n termyn eus passyes.Gwir. Euver yw pup-prys gul vri a istori.\nMa govenek dhebm a'n termyn a dheuDhymm ynwedh. Dhyn ni oll.\ngwra y elwel anfel, po delvrysek, gwra y elwel an peth a ven'taEus edhomm? Yn gwiryonedh ny vynnav y elwel travyth.\nMe ew nowyth dhe'n dasserghyans Apert yw. Mes nyns eus edhomm a wul anles a henna.\n...dre vedh an FSS amendys gwelys avel furv nowyth pecar'a an furvow kens 2008. Na vedh.My a wel an prov a brofydh ha kler yw henna lemmyn! Ha pubonan unnver genes seulabrys! Marthys! Gwynn agan bys.\nNyns yw asper, a garrek ker! Nebes 'taves yn bogh', martesen.


24 Ebrel 1987\nkaner-kanskrifer, ilewydh, kaner, gitarydh\nBen Howard (genys an 24a a vis Ebrel 1987) yw kaner ha skrifer kanow bretennek.\nEsel a vagas A Blaze of Feather yw ev maga ta, gans India Bourne, Mickey Smith, Nat Wason, Richie Thomas ha Kyle Keegan.\n2 Resegva ilow\n3 Bewnans privedh\n4 Plasennow hir\nBen Howard veu genys yn Loundres, Pow Sows, hag a removyas dhe Dhewnans pan veu 8 bloodh. Ev a veu megys gans kerens ilowek neb a’y gomendya dh’aga flasennow meurgerys dhyworth skriforyon kanow kepar ha John Martyn, Van Morrison, Joni Mitchell ha Simon&Garfunkel.\nHoward a dhallathas skrifa kanow pan veu 11 bloodh. Ev a wari nebes daffar ilow hag ev flogh, yn aga mysk an gitar, tabours ha kontrafaborden, mes wosa termyn ev a erviras fogella war an gitar. Wosa attendya Kolji Kemenethek King Edward VI ha Skol Ramer Mebyon Torquay ev a dhallathas studhya jornalyeth yn Pennskol Aberfala, Kernow. Hwegh mis kyns gorfenna y gors, Ben Howard a erviras fogella war ilow leun-dermyn, ha gwruthyl ilow werin gans geryow tewlla. Y vri a devis a-dro dhe Gernow ha Dewnans, hag yn skon lesa dhe ranndiryow erel a’n RU. Wosa mis a geskanow leun dres Europa ha’n RU govynnys veu Howard wortiwedh dhe sina dhe Island Records.\nAwos y gevren gans an dre, dewisys veu Ben Howard yn 2014 dhe apperya war noten £10 leel Totnes.\nResegva ilow[golegi | pennfenten]\n2008-2011: livresons a-varr\nKyns sina dhe label sonskrif, Ben Howard re dhyllas nebes taklow seulabrys. Yn 2008 ev y honan a dhyllas y blasen gynsa ‘Games in the Dark’ (Gwariow y’n Tewlder). Y gynsa dyllans meur o ‘These Waters’ (An Dowrow Ma), plasen ystynnys gans hwegh kan, y'ga mysk ‘The Wolves’ (An Bleydhes). Yn 2010, Ben Howard a dhyllas PY ‘Old Pine’ (An Saben Goth), hag ena niver a senglow, kepar ha ‘The Fear' (An Own) ha 'Keep Your Head Up' (Syns Dha Benn War-Vann). Erbynn lemmyn Howard a’n jeva kanow lowr dhe dhyllo kuntilow, ‘Every Kingdom’ (Pub Ruvaneth), hag a gomprehend niver a’y senglow kyns. Onan a’n kanow dhyworth an kuntilow ma, ‘Promise’ (Ambos), a veu devnydhys yn rann gynsa ‘An 100’. Yn 2010, ev a dhallathas skoodhya keskanow Angus&Julia Stone yn Europa. Ben Howard a’s omjunyas ynwedh rag performans byw a ‘Yellow Brick Road’ (Fordh A Vryckys Melyn) yn Paris.\n2011-2013: Every Kingdom\nBen Howard a sinas dhe Island Records yn 2011, awos istori a'n label gans kanoryon werinek RU, y'ga mysk Nick Drake ha John Martyn. Ev a sonskrifas y guntilow kynsa ‘Every Kingdom’ (Pub Ruvaneth), a veu dhyllys an 3a mis Hedra 2011.\nBen Howard a oberas gans India Bourne, Marcus Wright ha Chris Bond dhe wul ‘Every Kingdom’.\nYn 2012, Howard a lonchyas y ilow yn Amerika orth dyllo ‘Every Kingdom’ an 3a mis Ebrel 2012, ha kana y’n gool ilow South by Southwest (SXSW) yn Teksas ha fastyans torn an SU. Y gan ‘Promise’ (Ambos) a veu devnydhys orth penn seson 8, rann 12 a'n dowlen bellwolok ‘House’.\nYn mis Me 2012, Ben Howard a berformyas ‘The Wolves’ (An Bleydhes) war ‘Later…with Jools Holland’. Ev a warias yn Gool Ilow Pinkpop y’n Iseldiryow an 26ves mis Me ha Radio 1's Big Weekend (Pennseythen Bras Radyo 1) yn Hackney an 24a mis Metheven 2012. Ev a warias ynwedh yn 2012 Bonnaroo Music Festival yn Manchester, Tennessee, yn gool ilow 2012 T in the Park yn Alban, keffrys ha Beach Break Live 2012 yn Kembra Dyghow, Bestival 2012 ha Splendour in the Glass 2012. Ben Howard ynwedh a warias yn Austin City Limits Music Festival yn mis Hedra 2012.\nYn mis Du 2012, Ben Howard a dhyllas PY ‘The Burgh Island’ (An Enys Burgh), askorrys gans Chris Bond, hag a gomprehend peder kan nowydh. An nessa kan dhyworth an PY, ‘Oats in the Water’ (Kergh y’n Dowr), a veu devnydhys yn ‘Internment’, an pympes rann y’n peswora seson a ‘The Walking Dead’, y’n rann gynsa a’n tressa seson a ‘The Following’, hag y'n gwydhyow dyllo rag ‘The Witcher 3: Wild Hunt’. Yn 2014, devnydhys veu an gan ‘Promise’ dhyworth an kuntilow ‘Every Kingdom’ yn ‘Suits’,11ves rann a dressa seson, ‘Buried Secrets’ ha 10ves ran a gynsa seson ‘Sacrifice’. Ben Howard a warias war an Pyramid Stage yn Gool Glastonbury 2013.\nAn 5es mis Est 2014, gwariys veu ‘End of the Affair’ (Diwedh a'n Kerensa Gudhys), sengel kynsa Howard dhyworth y nessa kuntilow war dhiskwedhyans Radyo 1 Zane Lowe ha diskwedhyans XFM Danielle Perry. An 18ves mis Est 2014 Ben Howard a dheklaryas titel y nessa kuntilow dhe vos ‘I Forget Where We Were’ (My a Ankev Le Mayth Esen Ni). An 26ves mis Hedra an kuntilow ma eth ha bos niver 26 y’n chart Kuntilowyow Sodhogel RU. An 6ves mis Ebrel 2015, Ben Howard a dhyllas dedhyasow torn y’n SUA, gans Daughter, bagas indie gwerinek bretennek avel skoodhyans.\nAn 4a mis Ebrel 2018 deklarys veu an tressa kuntilow ‘Noonday Dream’ (Hunros Hanterdydh) dhe dhyllo an 1a mis Metheven 2018. ‘A Boat To An Island On The Wall’ (Skath dhe Enys War an Fos), sengel nowydh veu dhyllys ynwedh. Warbarth ha’y vagas Ben Howard a berformyas diw gan dhyworth an kuntilow, ‘Nica Libres At Dusk’ ha ‘Towing The Line’, war dowlen ‘Later…with Jools Holland’ an 15ves mis Me 2018. An 13ves mis Gwynngala 2018 Ben Howard a dhyllas 'Another Friday Night/Heavy Summer (featuring Sylvan Esso)/Sister'.\nAn 26ves mis Genver 2021, Ben Howard a dheklaryas y beswora kuntilow, ‘Collections from the Whiteout’ (Kuntellesow dhyworth an tewedh ergh) dhe dhyllo an 26ves mis Meurth 2021. An keth jydh, Ben Howard a dhyllas an sengel ‘What A Day’. An kuntilow veu askorrys gans Aaron Dessner, an esel a The National ha Big Red Machine, ha rekordys dres 18 mis.\nBewnans privedh[golegi | pennfenten]\nBen Howard re beu warbarth ha Agatha Lintott a-dhia 2014. Ev yw skoodhyer a Glub Pel Droos Liverpool.\n•\tEvery Kingdom (2011)\n•\tI Forget Where We Were (2014)\n•\tNoonday Dream (2018)\n•\tCollections From The Whiteout (2021)\nBrit Awards (Pewasow Bretennek)\nArtydh Gorow Solo Bretennek\nMercury Prize (Pewas Mergher)\nKuntilow a'n vledhen\nIvor Novello Awards (Pewasow Ivor Novello)\nAn gwella gan herwydh ilow ha geryow\nDiwettha golegyans an folen ma a veu an 9 Est 2021, dhe 12:48.


Oberow 16 ABK - Hag ynwedh ev a dheuth yn-nans dhe - Bible Search\nOberow 15 Oberow 17\n1Hag ynwedh ev a dheuth yn-nans dhe Derbe ha dhe Lystra. Hag otta, yth esa ena unn dyskybel henwys Timothi, mab Yedhowes kryjyk mes y das o Grek. 2Ev o gerys-da gans an vreder yn Lystra hag Ikonium. 3Powl a vynnas orto mos yn-rag ganso, hag ev a'n kemmeras ha'y drodreghi drefenn an Yedhewon esa y'n tylleryow na; rag i oll a wodhva bos y das Grek. 4Lemmyn, hag i ow mos der an sitys, i a dherivis dhedha an erviransow ordenys gans an abesteli ha'n henavogyon yn Yerusalem, ma's obayens. 5Ytho an eglosyow a veu krevhes y'n fydh ha kressya yn aga niver pub dydh.\n6Hag i eth dre Fryjia ha tiredh Galatia, lettys gans an Spyrys Sans rag kewsel an ger yn Asia. 7Mes pan dhothyens bys yn Mysia, i a assayas mos yn Bithynia, ha Spyrys Yesu ny ros dhedha kummyas; 8rakhenna, ow tremena dre Mysia, i a dheuth dhe Troas. 9Ha gwelesigeth a omdhiskwedhas dhe Powl y'n nos: yth esa gour a Masedonia ow sevel, hag ev a'n pysis ow leverel, ‘Deus a-dreus bys yn Masedonia, ha gweres ni.’ 10Ytho, pan welsa ev an welesigeth, hware ni a ombareusis rag mos yn-rag dhe Masedonia, ha ni sertan Duw dh'agan gelwel rag pregoth an aweyl dhedha.\n11Hag ow mora dhiworth Troas, ni a woelyas yn resegva gewar dhe Samothrake, ha ternos dhe Neapolis, 12hag alena dhe Filippi, hag yw pennsita y'n rann na a Masedonia, trevesigeth romanek+ . Ha ni a wodrigas y'n sita ma niver a dhydhyow. 13Y'n sabot ni eth yn-mes a'n porth ryb avon, le mayth esa, dell dybsyn, tyller a bysadow, hag owth esedha ni a gewsis orth an benynes o kuntellys. 14Hag yth esa unn venyn henwys Lydia, marchont yn purpur, a'n sita Thyatira neb o gordhyores Duw, ow koslowes; ha'n Arloedh a igoras hy golonn dhe attendya an taklow kewsys gans Powl. 15Ha pan veu besydhys ha gensi hy mayni, hi a'gan pysis, ow leverel, ‘Mar synsowgh hwi ow bos lel dhe'n Arloedh, dewgh dhe ostya y'm chi’; ha hi a ynnias warnan.\n25Hag a-dro dhe hanter-nos yth esa Powl ha Silas ow pysi hag ow kormel Duw dre hymnys, hag yth esa an brisnoryon ow koslowes orta; 26hag a-dhesempis yth esa dorgrys meur, may feu kryghyllys selyow an prison; hag a-dhistowgh an darasow oll a veu igerys, ha kolmow pub huni a veu lowsys. 27Pan dhifunas an jayler ha gweles bos igerys darasow an prison, ev a dennas yn-mes y gledha, ha parys o dhe omladha, ow tybi y tianksa an brisnoryon. 28Mes Powl a elwis, ughel y lev, ow leverel, ‘Na wra drog vyth dhiso jy dha honan, rag yth eson ni oll omma.’ 29Hag ow kovynn golowys, ev a fyskas a-ji ow krena ha koedha a-rag Powl ha Silas, 30hag orth aga hembronk yn-mes ev a leveris, ‘Syrrys, pandr'a goedh dhymm dhe wul may fiv selwys?’ 31Hag yn-medhons i, ‘Krys y'n Arloedh Yesu, ha ty ha'th vayni a vydh selwys.’ 32Hag i a gewsis ger an Arloedh dhodho ev ha dh'y vayni oll. 33Y'n keth eur a'n nos ev a's kemmeras ha golghi aga goliow, hag ev hag oll y deylu a veu besydhys heb hokya. 34Ev a's dros yn y ji ha gorra boes a-dheragdha, hag ev hag oll y vayni a lowenhas y tothya ev ha bos kryjyk yn Duw.\n35Pan dheuth an jydh, an justisyow a dhannvonas an soedhogyon, ow leverel, ‘Delivrewgh an dus na.’ 36Ha'n jayler a dherivis an geryow ma dhe Powl, ‘An justisyow re dhannvonas may fowgh hwi delivrys. Lemmyn, ytho, dewgh yn-mes ha kewgh yn kres.’ 37Mes yn-medh Powl dhedha, ‘I re'gan kastigas a-rag an bobel, heb agan bos dampnys, ha ni burjesi romanek, i a'gan tewlis yn prison. Ha lemmyn i a wra agan pellhe yn-dann gel? Ny wrons, devri, mes dens aga honan dh'agan dri yn-mes.’ 38An soedhogyon a dherivas an geryow ma dhe'n justisyow. Hag own a's teva pan glewsons aga bos burjesi romanek, 39hag i a dheuth ha dihares dhedha, hag i a's dros yn-mes ha'ga fysi a vos mes a'n sita. 40Ha wosa mos dhiworth an prison, i eth dhe ji Lydia, hag ow kweles an vreder i a's kennerthas, ha mos mes a'n sita.


Yudith 11 (ABK) - Bible Society\nYudith 11 ABK\n1Ena, yn-medh dhedhi Holofernes, ‘Bydh kolonnek, A venyn, ha na borth own y'th kolonn, rag ny shyndis vy nagonan a dhewisas servya Nebukadnessar, myghtern a'n norvys oll. 2Mar ny wrussa dha bobel usi trigys y'n vro venydhyek ow dispresya, ny wrussen vy lemmyn sevel ow guw er aga fynn. I re dhros hemma war aga honan. 3Mes lemmyn, lavar dhymm an praga ty dhe fia dhe'n fo a-dhiworta ha dos omma dhyn ni. Yn neb kas, ty re dheuth dhe sawder. Bydh kolonnek! Ty a wra bewa haneth hag alemma rag. 4Denvyth ny wra dha debeldhyghtya, mes peub a wra dha dhyghtya yn ta, kepar dell wrer dhe servysi ow arloedh myghtern Nebukadnessar.’\nYudith a Styr Prag y Teuth\n5Yudith a worthybis dhodho, ‘Degemmer geryow dha gethes, ha gas dha servyades dhe gewsel a-dheragos. Haneth ny lavarav travyth fals dhe'm arloedh. 6Mar siwydh geryow dha servyades, Duw a gowlwra neppyth dredhos, ha ny wra ow arloedh fyllel kollenwel y borposys. 7My a'n te re vewnans Nebukadnessar, myghtern a'n bys oll, ha re'n galloes a neb a'th tannvon dhe lewya pub den bew. A'th wovis, nyns yw saw tus a'n serv mes keffrys enyvales an pras ha'n gwarthek hag ydhyn an ayr a wra bewa, drefenn dha alloes, yn-dann Nebukadnessar hag oll y ji. 8Rag ni re glewas a'th furneth ha sleyghneth dha spyrys, ha derivys yw dres oll an bys dha vos an gwella oll y'n ruvaneth kowal, an moyha dyskys ha'n moyha marthys yn towlow breselek.\n9‘Lemmyn, ow tochya areth Aghior y'th konsel, ni re glewis y eryow, rag tus Bethulia a'n sparyas hag ev a leveris dhedha pub tra re lavarsa ev dhis. 10Rakhenna, A arloedh ha mester, na skon an pyth a leveris ev, mes gwith henna y'th vrys, rag y vos gwir. Yn tevri, ny yll agan kenedhel bos kessydhys, na ny yll an kledha gwarthevya er aga fynn, marnas i a begh erbynn aga Duw.\n11‘Mes lemmyn, rag ma na vo fethys ow arloedh ha lettys y borpos, ankow a wra aga domhwel, rag peghes re's tremenas, peghes dredho may mons i war an prykk a brovokya aga Duw dhe sorr pan wrons i an pyth yw kamm. 12A-ban yw spenys aga boes ha nammna gorfennys aga dowr, i re dewlis towl dhe ladha aga gwarthek hag ervira dhe usya pub tra Duw re dhifennas orta, der y laghys, a'y dhybri. 13I re erviras dhe gonsumya an kynsa frutys a'n greun ha'n degedhow a'n gwin ha'n oyl, re sakersons ha gorra a-denewen rag an oferysi neb a venyster a-wel dhe Dhuw yn Yerusalem – taklow nag yw laghel rag denvyth a'n bobel dh'aga thava gans y dhiwleuv hogen. 14A-ban re beu an bobel yn Yerusalem ow kul hemma hogen, i re dhannvonas di kannasow rag dri kummyas a'n konsel a henavogyon. 15An gorthyp pan y's drehettho hag i a wra yndella, y fydhons i delivrys dhis an jydh na rag bos distruys.\n16‘Ytho hemma pan dhyskis vy, dha gethes, my a fias a-dhiworta. Duw re'm dannvonas rag kowlwul genes traow hag a vydh marth an bys oll, plepynag a glewvo tus anedha. 17Dha servyades a's teves yn tevri own a Dhuw ha servya Duw a nev nosweyth ha dydhweyth. Ytho, ow arloedh, my a worta genes lemmyn; mes pub nos dha servyades a wra mos yn-mes bys y'n nans ha pysi war Dhuw. Ev a wra derivas dhymm pan wrussons aga feghosow. 18Ena my a dheu ha derivas dhis, rag may hylli ehwias gans dha lu kowal, ha ny yll nagonan anedha sevel er dha bynn. 19Ena my a wra dha hembronk dre Yudi, bys may trehetthi Yerusalem; ena my a wra desedha dha se y'n kres anedhi. Ty a wra aga hembronk kepar ha deves na's teves bugel, ha ny wra ki vyth kemmys ha grommya orthis. Rag hemma re beu derivys dhymm rag ma'm bo ragwodhvos; derivys veu dhymm, ha my a veu dannvenys rag y leverel dhis.’\n20Hy geryow a blegyas dhe Holofernes ha dhe oll y servysi. Marth a's teves a'y furneth hag yn-medhons, 21‘Benyn vyth dhiworth unn penn a'n bys dh'y gila ny omdhiskwedh mar deg na kewsel mar fur!’ 22Ena yn-medh dhedhi Holofernes, ‘Duw re wrug yn ta, orth dha dhannvon dherag an bobel, rag krevhe agan diwla ha dri terroes war an re a dhispresyas ow arloedh. 23Ny'th eus saw tekter y'th semlans hepken, mes ynwedh furneth y'th kows. Mar kwredh an pyth re leversys, dha Dhuw a vydh ow Duw, ha ty a drig yn lys myghtern Nebukadnessar ha bos meur dha vri dres an bys oll.’


Romanyon 1 (ABK) - Bible Society\nRomanyon 1 ABK\n8Kyns oll, yth aswonnav gras dhe'm Duw dre Yesu Krist ahanowgh hwi oll, drefenn agas fydh dhe vos dyllys y'n norvys oll. 9Rag Duw yw ow dustunier, mayth esov orth y servya gans ow spyrys yn aweyl y Vab, fatell y'gas kampoellav heb hedhi, 10pup-prys y'm pysadow ow pysi may sewenav ow tos dhywgh wostiwedh war neb kor dre vodh Duw. 11Rag my a yeun agas gweles rag may rynniv dhywgh neb ro spyrysek dh'agas krevhe, 12hemm yw, rag may fyn ni kennerthys an eyl gans fydh y gila, keffrys agas fydh hwi hag ow fydh vy. 13Ny vynnav, breder, hwi dhe vos heb godhvos bos ow bodh yn fenowgh dos dhywgh (mes bys y'n eur ma my re beu lettys), rag may kyffiv nebes trevas yntredhowgh keffrys hag ynter an kenedhlow erell. 14Dhe Grekys keffrys ha dhe varbares, dhe'n re fur keffrys ha dhe'n re foll yth ov kendoner: 15ytho mall a'm beus oll dhe'm galloes a bregoth dhywgh ynwedh an re usi yn Rom.\n24Yndella Duw a's gasas yn drokhwansow aga holonn, dhe blosedhes, dhe dhisenora aga horf yntredha, 25neb a dreylyas gwirder Duw yn gow hag a wordhya ha servya an kreatur yn le an Gwrier, yw benniges bys vykken. Amen.


Wordhen - Wikipedia\n(Daskevarwodhys dhyworth Wordhon)\nWordhen po Iwerdhon yw hanow ynys veur yn Europa. Yma gans an ynys dhiw rann gwlasek, Repoblek Wordhen ha Kledhbarth Wordhen (pow a'n Ruwvaneth Unys). Y hwrer devnydh a'n hanow Wordhen lieskweyth rag an Repoblek Wordhen y honan.\nLymnans Wordhen a loerell NASA (4es a vis Genver 2003). Y hyllir gweles Alban, Kembra hag Ynys Manow yn howldrevel.\nA-dhia termyn Henry VIII, yth esa myghterneth Pow Sows ow toen an titel "Myghtern Wordhen". Rywvaneth hy honan o Wordhon ytho, mes yth esa finwedh ynn dhe ewnderyow an gemmynieth katholik wosa an Dasfurvyans. Rebellyans rag repoblek wordhonek ansoedhogel a dardhas yn 1798 yn mysk breseli an Domhwelans Frynkek. Governans an Rywvaneth Unys a worthybas ow kul Reyth Kevunyans yn 1801: dreus an reyth ma y teuth Wordhen ha bos rann a dernas unnik ynno Wordhen, Pow Sows, Alban, Kembra, ha Kernow.\nWosa rebellyansow yn 1916 ha 1918-1921, y tiberthas Wordhen yn dew stat: Kledhbarth Wordhen (hwegh konteth y'n north-est) ha Stat Rydh Wordhen (po Saorstát na hÉireann, an hwegh konteth arall war'n ugens). Y teuth an Stat Rydh ha bos ansoedhogel yn 1922, mes Kledhbarth Wordhen a dhewisas gwitha y'n Rywvaneth Unys. An baner gwyr, gwynn hag rudhvelyn.\nLast edited on 14 Hedra 2021, at 01:39\nDiwettha golegyans an folen ma a veu an 14 Hedra 2021, dhe 01:39.


Rangers vs Astros – May 12, 2013 « CBS Dallas / Fort Worth\nRangers vs Astros – May 12, 2013Texas Rangers v Houston AstrosHOUSTON - MAY 12: Crew chief Jeff Kellogg signals home run for Adrian Beltre #29 of the Texas Rangers on his ball hit in the fifth inning after reviewed against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Joe Ortiz #58 of the Texas Rangers throws in the ninth inning against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Brandon Barnes #2 of the Houston Astros receives high fives from Matt Dominguez #30 of the Houston Astros and Trevor Crowe #8 of the Houston Astros after hitting a home run at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Edgar Gonzalez #31 and Matt Dominguez #30 of the Houston Astros alomost collide going for an infield pop fly against the Texas Rangers at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Derek Lowe #55 of the Texas Rangers pitches against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: David Murphy #7 of the Texas Rangers high fives Alexi Ogando #41 of the Texas Rangers and Yu Darvish #11 of the Texas Rangers after defeating the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: David Murphy #7 of the Texas Rangers high fives Elvis Andrus #1 of the Texas Rangers after defeating the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Chris Carter #23 of the Houston Astros receives a high five from Jimmy Paredes #38 of the Houston Astros after hitting a home run against the Texas Rangers at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Elvis Andrus #1 of the Texas Rangers reacts after he was doubled off in the ninth inning against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Adrian Beltre #29 of the Texas Rangers congratulates Leury Garcia #3 of the Texas Rangers after scoring on a double by Lance Berkman #27 of the Texas Rangers against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Craig Gentry #23 of the Texas Rangers high fives David Murphy #7 of the Texas Rangers after Murphy hit a home run against the Houston Astros in the third inning at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Lance Berkman #27 of the Texas Rangers grounds out to Jose Altuve #27 of the Houston Astros in the third inning scoring Leury Garcia #3 of the Texas Rangers from third at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Craig Gentry #23 of the Texas Rangers and Robinson Chirinos #61 congratulate David Murphy #7 of the Texas Rangers after Murphy hit a home run against the Houston Astros in the third inning at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: David Murphy #7 of the Texas Rangers is congrartulated by Nelson Cruz #17 of the Texas Rangers after hitting a home run against the Houston Astros in the third inning at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Jason Castro #15 of the Houston Astros receives a high five from Chris Carter #23 of the Houston Astros after hitting a home run in the fourth inning against the Texas Rangers at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Adrian Beltre #29 of the Texas Rangers watches as he hits a three run home run that was initially called a double at Minute Maid Park on May 12, 2013 in Houston, Texas. After review, umpires ruled a home run. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Umpire crew reviews a ball hit by Adrian Beltre #29 of the Texas Rangers as to whether it was a home run or not against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Jordan Lyles #18 of the Houston Astros pitches in the first inning against the Texas Rangers at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Nick Tepesch #49 of the Texas Rangers pitches in the first inning Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Yu Darvish #11 of the Texas Rangers signs autographs before the Texas Rangers play the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Lance Berkman #27 of the Texas Rangers doubles to lefet field in the first inning scoring one run against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Adrian Beltre #29 of the Texas Rangers doubles to centerfield in the third inning against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)\nRangers vs Astros – May 12, 2013Texas Rangers v Houston AstrosHOUSTON - MAY 12: Adrian Beltre #29 of the Texas Rangers is congratulated by manager Ron Washngton along with Nelson Cruz and Elvis Andrus after umpires overturned a call that gave him a home run against the Houston Astros at Minute Maid Park on May 12, 2013 in Houston, Texas. (Photo by Bob Levey/Getty Images)


1s² 2s² 2p⁶ 3s² 3p², [Ne] 3s² 3p²\nperiod 3, bagas 14\nElven gymyk niver 14 y'n Vosen Beriodek yw silikon. Y furvell gymyk yw Si. An hanow a dheu dhyworth an ger Latin silex, ow styrya kelester. Usys veu silika avel kelesterow dhe wul an toulys kynsa. Essensek dhe nebes eghennow kepar ha diatomow ha spongow yw silikon avel silikon dioksid po silika (SiO2). Gwrys yw aga hesweythow dhyworth silika. Gwirhaval yw y vos essensek dhe dus ynwedh. Nyns yw silikon ha'y gesstoffow gwenonek. Y'n gwettha prys, mars yw anellys perthyglow munys a silika y'n skevens, i a wra kawsya silikosis. Arwodhow yw anellans ronk, pasa ha fyllel anella. Kemmyn o an dises yn-mysk tus val asbestos, oberoryon lesterva ha gweythvaow fronnow kerri neb a wre usya asbestos. Usys yw an kesstoff silikon dhe wul ympyansow bronn.\nYn 1800 Syr Humphrey Davy a leveris silika dhe vos kesstoff, nyns elven avel leveris Lavoisier. Mes ny yllis digelmi an elven gans elektrolysans. Diskudhys veu silikon gans Jöns Jacob Berzelius (1779-1848) yn Stockholm yn 1824. Kevys yw silikon yn lies furv dres an Norvys. Pals yw tewes avel pennfenten silika. Balweyth re beu kowlwrys rag monow silikon avel talk (yn Ostri, Itali hag Eynda), ha mika (yn Kanada, an Statys Unys ha Brasil). Yth yw furvow erel silika mar danow i bos pur gostek, rag ensampel opal hag amethyst.\nAn diwysyans drehevel a wra kregi war dewes ha lim (kalciom silikat), ha gul gweder ynwedh. Silikon fest pur yw usys yn korrasklos rag jynnow amontya. Karborundum (silikon karbid - SiC) yw ogas dhe galetter adamant, hag usys yw avel daffar eskravus.\nGwrys yw kroghen an Norvys gans lies moon silikon kepar ha men growan. Poos atomek silikon yw 28.09, y boynt teudhi yw 1410°C ha'y boynt bryjyon yw 2355°C. Y dhosedh yw 2.3kg an liter. Hanter-alkan yw silikon. Glas-loos yw y wrysow gans lenter metelyek.\nKesweyth silika diatom\nAn Keuswask yn Kernow, gwrys a ven growan\nBool kelester a'n Oos Neolithik\nDiwettha golegyans an folen ma a veu an 16 Ebrel 2022, dhe 22:18.


Delta Dowr Danaw - Wikipedia\nDelta Dowr Danaw\nErtachva an Bys UNESCO yw Delta Dowr Danaw. (Roumanek: Delta Dunării) Leveryans. Hemm yw an nessa moyha delta yn Europa wosa Delta Dowr Volga. Yma an brassa rann a’n delta yn Roumani (1331 mildir pedrek), gans tamm byghan yn Ukrayn (272 mildir pedrek). Ertachva an Bys a gomprehend an Komplek Morlynn Razim-Sinoe ynwedh, desedhys dhe’n soth, dhe wul arenebedh kowal a 1994 mildir pedrek. Apoyntys veu avel Ertachva an Bys ha tyller glybdir Ramsar yn 1991.\n4,178 km², 312,440 ha\nErtachva an Bys UNESCO, tyller Ramsar\nMappa Delta Dowr Danaw\nAn delta a dhallathas furvya a-dro dhe 4000 KOK pan sevis nivel an mor. Lettys veu an Dowr Danaw gans bank tewes hag y tallathas an avon drehevel lappys tewes. A-dro dhe 40% a’n delta veu drehevys y’n vilvledhen dhiwettha, drefen tus dhe dreghi koswigow, yn unn gawsya esknians gweres. Patron komplek a brasow, keunegennow, goverow ha lynnyn yw. An ughelder kresek yw 0.52m hag a-dro dhe 20% a'n delta yw yn-dann nivel an mor.\nDesedhys yw an delta war fordhow divroans posek dhe ydhyn, ha kevys yw 320 ha moy a eghennow ena, yn aga mysk pelikanes, lobigow gwynn hag ergowannow. An avonow yw bewva dhe lies eghen a buskes, kepar ha krijes (sturgeon) ha lynnbuskes (carp), ha’n lynnyn dhe buskes erel kepar ha dowresti (catfish) ha tranchys (tench). Yn-mysk an enevales yma dowrgeun, mynkes ha badhes gwyls.\nA-dro dhe 20,000 a bobel yw trigys y’n delta, 4,600 anedha yn porth Sulina. An delta yw onan a’n tylleryow leha poblek yn Europa. Pur gonnyk yw an drigoryon avel marnoryon. Yn hwir, unn drevesigeth, Mila 23 (poblans 1,200), a brovia sportysi neb a waynyas lies pewas y’n Gwariow Olympek (8 owr, 9 arghans ha 2 brons), Kampyoriethow an Bys (32 owr, 26 arghans ha 31 brons) ha Kampyoriethow Europek (20 owr, 12 arghans ha 10 brons), pub pewas rag kanouya.\nGwydhyow a’n delta\nKorsek y’n delta\nMelin wyns koth Letea\nMappa a oryon Ertachva an Bys\nLast edited on 12 Metheven 2021, at 19:20\nDiwettha golegyans an folen ma a veu an 12 Metheven 2021, dhe 19:20.


Jayms 4 (ABK) - Bible Society\n11Na wrewgh kewsel an eyl erbynn y gila, a vreder. Neb a gews erbynn broder po a vreus y vroder a gews erbynn an lagha hag a vreus an lagha; ha mar preusiwgh an lagha, nyns osta gwrier an lagha mes breusydh. 12Onan yw riyas an lagha ha breusydh, neb a yll selwel ha diswul. Piw osta jy, a vreus dha gentrevek?


Compare Bible readings for Ezekiel 42 in the ABK and the GNB - Bible Society\nEzekiel 42 ABK\nHelyow Rag an Tempel\n1Ena ev a'm dros yn-mes dhe'n klos a-ves, troha'n gogledh, ha'm dri dhe'n helyow a-dal an garth a-rag an drehevyans y'n gogledh. 2Y hirder o kans kevelin yn tenewen an gogledh, ha'y les hanter-kans kevelin. 3Y'n ugens kevelin esa dhe'n klos a-bervedh, hag a-dal leur-leghveyn an klos a-ves, yth esa tremenvaow yn tri nivel, haval an eyl dh'y gila. 4A-rag an helyow yth esa kerdhva, deg kevelin hy les ha kans kevelin y hirder, ow mires orth an klos a-bervedh.42:4 kans kevelin y hirder: Ow siwya an Septuagint ha'n Syriek. Yth esa aga darasow troha'n gogledh. 5An helyow gwartha o moy ynn es an helyow yn goeles ha kres an drehevyans, rag an tremenvaow a gemmeri moy spas dhiworta. 6Rag yth esens yn tri nivel, ha nyns esa dhedha kolovenyow avel kolovenyow an klos a-ves; rakhenna helyow an nivelyow isel ha kres o le aga braster dhiworth an leur hag yn-bann. 7Yth esa fos a-ves, kettuel gans an helyow, troha'n klos a-ves a-dal an helyow, hanter-kans kevelin y hirder. 8Rag hirder an helyow y'n klos a-ves o hanter-kans kevelin, mes a-rag an tempel kans kevelin ens i. 9Yn-dann an helyow ma yth esa entrans dhiworth an est rag tus ow mos ynna dhiworth an klos a-ves. 10Orth dalleth fos an klos troha'n dyghow,42:10 Orth dalleth fos an klos troha'n dyghow: Ow siwya an Septuagint. Ebrow les fos an klos troha'n howldrevel. ow mires troha'n garth ha'n drehevyans, yth esa helyow 11gans tremenva a-ragdha. Haval ens i dhe'n helyow troha'n gogledh. Gans an keth hirder ha les ha gans an keth fordhow yn-mes, an keth aray ha'n keth darasow 12o an helyow troha'n soth. Yth esa daras orth dalleth an dremenva, an dremenva a-rag an fos kehaval troha'n est ow mos a-ji.\n13Ena yn-medh ev dhymm, ‘Helyow an gogledh ha helyow an dyghow a-rag an garth yw helyow sans may hyll an oferysi dybri an taklow an moyha sans. Ena i a sett an taklow an moyha sans, an offrynn greun, an offrynn pegh ha'n offrynn kammweyth, rag an tyller yw sans. 14Pan dheu an oferysi a-ji, nyns ons yn-mes dhiworth an tyller sans bys y'n klos a-ves, mes ena i a sett aga dillas may fenystrons ynna, rag sans yns; i a wisk dillas arall kyns mos dhe dyller an bobel.’\n15Wosa gorfenna musura parth a-ji an tempel, ev a'm dros yn-mes troha'n yet a vir troha'n est, ha'y musura oll a-dro. 16Ev a vusuras tenewen an est gans an gordenn-vusura, pymp kans kevelin a-dro gans an gordenn-vusura. 17Ev a vusuras tenewen an gogledh, pymp kans kevelin a-dro gans an gordenn-vusura. 18Ev a vusuras tenewen an dyghow, pymp kans korsenn gans an gorsenn-vusura. 19Ena eva dreylyas dhe'n howlsedhes ha musura, pymp kans kevelin gans an gordenn-vusura. 20Ev a'n musuras war an peswar tenewen. Yth esa dhodho fos oll a-dro pymp kans kevelin hy hirder, ha pymp kans kevelin hy les, dhe wul diberth ynter an sans ha'n ansans.


whiskey barrel pub table – Outdoor Furniture\nHome\t/ exterior / Whiskey Barrel Pub Table\nwhiskey barrel pub table whiskey barrel pub table whiskey barrel pub set.\nwhiskey barrel pub table high resolution barrel bar table 6 jack whiskey barrel tables whiskey barrel pub table plans.\nwhiskey barrel pub table jack barrel table amazing jack furniture with jack barrel table jack wooden barrels by jack whiskey barrel pub table for sale.\nwhiskey barrel pub table reclaimed whiskey barrel pub table whiskey barrel pub table and chairs.\nwhiskey barrel pub table whiskey barrel end table whiskey barrel end table jack whiskey barrel pub table and chairs whiskey barrel pub table and chairs.\nwhiskey barrel pub table reclaimed whiskey barrel reclaimed whiskey barrel pub table whiskey barrel pub table for sale.\nwhiskey barrel pub table whiskey barrel table decor whiskey barrel table whiskey barrels made into furniture whiskey barrel pub table diy.\nwhiskey barrel pub table rustic whiskey barrel pub table beam devils cut barrel table for rustic home by whiskey barrel pub table set.\nwhiskey barrel pub table whiskey barrel chairs whiskey barrel furniture for sale whiskey barrel bar table for sale whiskey barrel pub table for sale whiskey barrel pub table for sale.\nwhiskey barrel pub table handmade vintage oak whiskey barrel coffee table whiskey barrel pub table set.\nwhiskey barrel pub table wine barrel table whiskey barrel pub table plans.\nwhiskey barrel pub table jack whiskey barrel table whiskey barrel pub table plans.\nwhiskey barrel pub table whiskey barrel table whiskey barrel set jack whiskey barrel pub table and chairs whiskey barrel pub set.\nwhiskey barrel pub table whiskey barrel pub table whiskey barrel pub tables.\nwhiskey barrel pub table outlaw whiskey barrel pub table.\nwhiskey barrel pub table whiskey barrel table home bring your very own today for whiskey barrel pub table plans.\nwhiskey barrel pub table best wine barrel bar stools ideas on rustic bar in wine bar tables plan whiskey barrel pub tables for sale.\nwhiskey barrel pub table whiskey barrel pub table diy.\nwhiskey barrel pub table custom made barrel pub table whiskey barrel pub table for sale.\nwhiskey barrel pub table whiskey barrel pub table plans.\nwhiskey barrel pub table wine barrel table whiskey coffee table wine rack table and chairs whiskey barrel pub tables.\nwhiskey barrel pub table whiskey barrel bar stools jack barrel bar stools jack barrel bar stools elegant jack whiskey whiskey barrel pub table set.\nwhiskey barrel pub table best whiskey barrel bar table in simple home interior design with whiskey barrel bar table whiskey barrel pub table diy.\nwhiskey barrel pub table popular of jack bar table with online auctions bid on this fabulous whiskey pub table outlaw whiskey barrel pub table.\nwhiskey barrel pub table reclaimed whiskey barrel 4 piece whiskey barrel pub table set whiskey barrel pub table for sale.\nwhiskey barrel pub table whiskey barrel pub table whiskey barrel pub table diy.\nwhiskey barrel pub table elegant barrel bar table with best whiskey barrel table ideas on barrel coffee whiskey barrel pub tables for sale.\nPrevious Article Digital Carbon Monoxide Detector\nNext Article Glass Cleaning Cloth


Hycteria that overhwelms gatherings in Hellyc.\nLyverEnep, martesen... Yn gwiryonedh rag Kernewegva Wowiw nyns yw kudynn mars eus dadhlow, mes yma edhomm a dhadhla yn Kernewek yn unnik. Res yw bos pub post yn Kernewek. Rakhenna, K24 a via da lowr mar mynna an demproryon kemmeres pub post yn Sowsnek dhe-ves, mes ny wrons henna. Yma edhomm a gavoes...\nRagov vy 'thighs' yw 'diwvordhos', ha 'klun' yw 'hip', po 'loin' mars yw mater a gig. My a woer bos 'penn-klun' y'n gerlyver ynwedh, mes yn gwiryonedh ny wonn an dyffrans ynter 'klun' ha 'penn-klun'. Ha nyns ov sur my dhe wodhvos an dyffrans ynter 'hip' ha 'loin' yn Sowsnek!\nKathlovenn a skrifas: Na gar tus skrifa war forums a'n par ma rag y vos gis koth, po awos gokkineth an keskows omma? Lies den a red an pyth yw skrifys yn K24, y'n neusennow a-dro dhe'n yeth. Ogas ha pubonan a aswonnav a dheu omma treweythyow, po yn fenowgh, rag gweles mars eus dadhel vras nowydh ow...\nsordyellow-ewl, po didhenyow-ganow mahonek troghyans past provensal, po tapenad howlsyghys kapsikum (puberyow) karamelys balsamek, po eliek (tartennow) diblans rokket, po fusennles sows balsamek, po eliek klun (a gig mogh) bros gennow (avalow-dor) ferennow kernewek molas, sugen sugra, syrop merang s...\nSun Jul 31, 2011 10:25 am\nAss yw henna marthys, a nyns yw? Da via kennertha tus dhe weles an gwydhyow na, may hyllons konvedhes an pyth a allsens i dhe wul wosa saw blydhen ow tyski Kernewek. Ytho, dannvenewgh kevrenn dhe'n gwydhyow dh'agas kowetha a esedh war an ke pan yw mater a dhyski an yeth (hwi a's aswonn - 'wel, my a ...\nTopic: Rekindling Kernewek is vital cultural triumph\nfactotum a skrifas: Nynz yw pur galez, PC. Dell ov sur, F. Mes ty a wovynnas "Prag na dheu an arghasow ma dhe Gernewek?", ha nyns eus gorthyp mann dh'y gavoes y'n kesroesweyth. Hag ottena an poynt - prag na wre'ta herdhya an dra yn-rag ? Yn arbennik mar kodhes y vos es restra neppyth a'n par na. Yn...\nfactotum a skrifas: There are bodies and individuals that fund endangered language retention/revival. Why are none of these funds coming to Cornish? Govynn pur dha, factotum. Mes ny woer denvyth a bost omma an gorthyp, dell ov sur. Martesen ty a allsa gul nebes hwithransow, helghya an korfow ha'n d...\nHowever I do choose to give it of my own free will because I have the courage of my convictions. I am Jed Matthews from Truro.\nTopic: Promoting Queen and County\nRe: Promoting Queen and County\n'pennynysek' yw ger splann.\nHa chons da gans an ewnheansow!\nKevrenor a skrifas:\nBy the way, down-under we sing: "Here's BETTER MEN THAN you"\nYndella yw an geryow kernewek ynwedh - "Gwell dus on esowgh hwi".\nHenn yw gwir mes dell hevel dhymm treusvewnans an yeth y'n eur ma dhe gregi war vyns munys a dus.\nPoran! 'An kudynn kernewek' yn krogen knowenn!\nKathovenn a skrifas: My a grys nebes tus na wra dyski Kernewek erna welons Krnowek antreylys lowr may prederons bos neppyth a vri kellys dhedha. Martesen gwir yw henna rag myns munys a dus. Mes yn gwiryonedh yth hevel dhymm an brassa rann a dus dhe leverel bos agan yeth an poesekka arwoedh a'n spyr...


Compare Bible readings for Jenesis 17 in the ABK and the BNET - Bible Society\nJenesis 17 ABK\nTokyn an Kevambos\n1Ha pan o Abram nownsek bloedh ha peswar-ugens, an ARLOEDH a omdhiskwedhas dhe Abram ha leverel dhodho, ‘Duw Ollgalloesek17:1 Duw Ollgalloesek: Ebrow El Shadday. ov vy. Kerdh a-dheragov, ha bydh divlam. 2Ha my a wra ow hevambos yntra my ha ty, ha my a wra dha gressya dres eghenn.’ 3Hag Abram a goedhas war y fas ha Duw a gewsis ganso, ow leverel, 4‘Dhe'm parth evy, awotta ow hevambos genes: ty a vydh an tas a genedhlow pals. 5Ny vydh dha hanow Abram namoy, mes dha hanow a vydh Abraham, rag my a'th wra an tas a genedhlow pals. 6Ha my a'th wra dhe dhoen meur a frut, ha my a wra kenedhlow ahanas, ha myghternedh a dheu yn-mes ahanas. 7Ha my a fast ow hevambos yntra my ha ty, ha'th has war dha lergh yn aga henedhow avel kevambos bys vykken, dhe vos Duw dhiso, ha'th has war dha lergh. 8Ha my a re dhis, ha dhe'th has war dha lergh, an tir mayth esta alyon ynno, oll an tir a Kanan dh'y berghenna bys vykken, ha my a vydh aga Duw.’\n9Hag yn-medh Duw dhe Abraham. ‘Dhe'th parth tejy, ty a with ow hevambos, ty ha'th has war dha lergh yn aga henedhow. 10Hemm yw ow hevambos a wre'ta y witha, yntra my ha hwi ha'th has war dha lergh. Pub gorreydh ahanowgh a vydh trodreghys 11Ha hwi a wra trodreghi kig agas kudhgenn ha hemma a vydh tokyn a'n kevambos yntra my ha hwi. 12Ha nebonan yn agas mysk a vo eth dydh y oes a vydh trodreghys, pub flogh gorow der agas henedhow neb yw genys y'th chi po nebonan nag yw dha has jy prenys gans mona dhiworth estren. 13Neb yw genys y'th chi ha neb yw prenys gans mona a dal bos trodreghys; ow hevambos a vydh a-bervedh y'th kig rag kevambos bys vykken. 14Ha gorreydh heb trodreghyans, nag yw trodreghys kig y gudhgenn, treghys dhe-ves dhiworth y bobel vydh an enev na; ev re dorras ow hevambos.’\n15Ha Duw a leveris dhe Abraham, ‘Saray dha wreg, ny wre'ta gelwel hy hanow Saray, mes Sara a vydh hy hanow. 16Ha my a vynn hy benniga ha ri dhis mab dhiworti hi ynwedh, ha hi a dheu ha bos kenedhlow; myghternedh poblow a dheu dhiworti.’ 17Ena Abraham a goedhas war y fas ha hwerthin ha leverel yn y golonn, ‘A vydh flogh dineythys dhe wour kans bloedh y oes? Hag a wra Sara dineythi, deg bloedh ha peswar-ugens bloedh hy oes?’ 18Hag yn-medh Abraham dhe Dhuw, ‘Unnweyth a kwrella Yshmael bewa y'th wolok!’ 19Hag yn-medh Duw, ‘Sara dha wreg a dhineyth mab, ha ty a elow y hanow Ysak, ha my a fast ow hevambos ganso avel kevambos bys vykken rag y has war y lergh. 20Ha rag Yshmael, my re'th klewas. Awotta, my a wra y venniga, ha gul dhodho doen frut, ha'y gressya dres eghenn. Ev a dhineyth dewdhek pryns ha my a'n gwra dhe vos kenedhel vras. 21Mes my a fast ow hevambos gans Ysak, neb a wra Sara y dhineythi dhis y'n termyn ma a'n vlydhen a dheu.’\n22Hag ev a astelas kewsel ganso, ha Duw eth yn-bann dhiworth Abraham. 23Hag Abraham a gemmeras Yshmael y vab, ha pub kethwas re bia genys yn y ji, ha peub re bia prenys gans mona, pub gorreydh yn mysk tus chi Abraham, ha trodreghi kig aga hudhgenn an keth jydh na, kepar dell wrussa Duw y leverel dhodho. 24Hag Abraham o nownsek bloedh ha peswar-ugens pan veu trodreghys kig y gudhgenn. 25Hag Yshmael a veu trydhek bloedh pan veu trodreghys yn kig y gudhgenn. 26An keth jydh na y feu Abraham hag Yshmael y vab trodreghys; 27hag oll an wer a'y ji, an re genys y'n chi, ha'n re prenys gans mona dhiworth estren, a veu trodreghys ganso.


Park Kenedhlek Namib-Naukluft - Wikipedia\nPark Kenedhlek Namib-Naukluft\nErtachva an Bys UNESCO kynnigys\nPark Kenedhlek Namib-Naukluft yw park kenedhlek yn Namibi west, ynter arvor an Keynvor Iwerydh hag amal an Kleger Meur. Ev a gomprehend rann a'n Difeythtir Namib (prederys dhe vos difeythtir kottha an Bys), an menydhyow Naukluft ha morlyn Porth Sandwich. Tylleryow moyha aswonys an park ha chif tennvosow tornysi yw Sossusvlei, poll holan kerghynnys gans tewynnow, ha Sesriem, kownans byghan an Dowr Tsauchab. Desedhys yw gorsav hwithrans difeythtir Gobabeb a-ji an park.\n1 Tyller ha deskrifans\nTyller ha deskrifans[golegi | pennfenten]\nArenebedh an park yw 49,768 kilometer pedrek, an park bestes moyha yn Afrika ha'n peswora moyha y'n Bys. Ev a gonsyst a gonna tir ryb an Keynvor Iwerydh (ow komprehendya 1,609 kilometer pedrek a vor) gans hys a 600 km yntra north (Dowr Swakop) ha soth (Fordh B4).\nGodhvewnans[golegi | pennfenten]\nSossusvlei wosa glaw anusadow.\nRevedh yw liester an bestes a yll durya y'n ranndir hyper-sygh ma. I a gomprehend serf, geckos, hwesker koynt, usviles, gavrewiges avel an gemsbok, lewpardes, kathes gwyls Afrika, lewern an Pennryn, baboons, karakales, lewern hirskovarnek hag owrgeun.\nTirwedh tipek an park yw enysmynydhyow (inselbergs) diberthys ha kopjes, an term Afrikaans rag karnow, gwrys a veyn growan rudh. An Menydhyow Naukluft yw yn est an park.\nMoy a lybor a dheu avel niwl dhyworth an Keynvor Iwerydh ages avel glaw. Glawas kresek yw 106 millimeter an vledhen, an seson glawek yw ynter mis Hwevrer hag Ebrel.\nAn gwynsow a dhre an niwl a wra tewynnow kowrek an park keffrys. Aga liw rudhvelyn yw arwodh a'ga hothni drefen bos horn y'n tewes oksidysys, kepar hag alkan gossenek.\nAn tewynnow ma yw an re ughella y'n Bys, treweythyow moy ages 300 meter (ogas dhe 1000 tros-hys) a-ugh leur an difeythtir. Ryb an mor, morlynnyn, glybtiryow ha pollow holan a denn kansow a vilyow a ydhyn.\n'Namib' a styr "tyller ygerys" y'n yeth Khoekhoegowab, ha'n Difeythtir Namib a dhre y hanow dhe'n pow Namibi ynwedh, "tir tylleryow ysgerys".\nFondys veu an park yn 1907 pan wrug an Governans Trevesigethek Almaynek apoyntya teyr bestva yn Afrika Soth-West Almaynek. Apoyntys an Park Namib-Naukluft a-lemmyn avel "Bestva Niver 3". An re erel o Omatako hag Etosha. Keworrys veu ranndir Porth Sandwich yn 1941 ha tamm moy war an amal soth yn 1962.\nYn 1966 disapoyntys veu "Bestva Niver 3" ha gwrys veu Park Difeythtir Namib yn hy le. Park Difeythtir Namib a gomprehendas ranndir byghan dhe'n north a Dhowr Swakop may tyv Welwitschia, keffrys ha Tirwedh an Loor dhe'n est a Swakopmund. Yn 1979 keworrys veu dew ranndir meur aral: hemm yw yn kynsa Park Zebra Menydh Naukluft mayth yw Menydhyow Naukluft a-lemmyn rann a'n ranndir gwithys (a-gynsow an park zebra a gomprehendas 14 bargen-tir kenwerthel prenys gan an governans dhe witha zebra an menydh) hag yn nessa darn hirgul 1,000km a'n Keynvor Iwerydh dell wrug Park Namib-Naukluft an kynsa gwithva vorek yn Namibi.\nApoyntys veu oryon an park a-lemmyn yn 1986 pan dhegemeras an governans maystri dres rannow a'n Sperrgebiet, ranndir synsys rag balyow adamantys. Ny yll an poblans ollgemmyn mos ena, mes rann yw a Bark Kenedhlek Namib-Naukluft a-lemmyn.\nSkeusen lorell a dhiskwedh oryon Park Kendehlek Nami-Naukluft ha Gwithva Natur Namib Rand\nHwilen Difeythtir Namib, Stenocara gracilipes\nTeynnow ughel y'n Difeythtir Namib\nGwydh 550 bloodh yn Dead Vlei\nTewyn tipek y'n park\nTirwedh an Loor ogas dhe Swakopmund\nGwernyar Rüppell y'n gwerstiryow ryb an tewynnow\nGwydhen gonn sethow diberthys (Aloidendron dichotomum) y'n park\nEnysmenydh (inselberg) y'n park\nKopje (karn trovannel)\nAn plans Welwitschia\nDiwettha golegyans an folen ma a veu an 20 Ebrel 2022, dhe 22:48.